c: text/html

text:
दरभंगाक सांसद गोपाल जी ठाकुर आश्वासन देलाह जे ओ सदन मे डीडी मैथिली लेल आवाज उठेताह ।
केन्द्रीय फिल्म सेंसर बोर्डक क्षेत्रीय कार्यालय दरभंगा मे खोलबाक मांग।
दरभंगा । मैथिली फ़िल्म अकादमी, दरभंगा क एकटा शिष्टमंडल गुरुवार कए सांसद गोपालजी ठाकुर स हुनकर आवास पर भेंट कए हुनका दू सूत्री मांगक स्मारपत्र सौंपलथि । एहिमे संविधान क आठम अनुसूची मे शामिल भाषा मैथिली मे दूरदर्शन पर 24 घंटाक स्वतंत्र चैनल ‘डीडी मिथिला’ शुरू करबाक आओर केंद्रीय फ़िल्म सेंसर बोर्ड क क्षेत्रीय कार्यालय दरभंगा मे खोलबाक मांग कैल गेल ।
सांसद जी दुनू मांग पर चर्चा क उपरांत शिष्टमंडल कए आश्वासन देलथि जे ओ आगामी संसद सत्र क दौरान सदन मे दूनू मांग कए प्रश्नक माध्यम से उठाओत । ओ कहलथि जे मिथिलाक कला, कलाकार आओर संस्कृति क पहचान देश आओर दुनिया मे अछि । एहिक उत्थान लेल संसद स सड़क धरि आंदोलन करब ।
शिष्टमंडल मे अकादमी क संयोजक शशि मोहन ‘भारद्वाज’, हेमेंद्र कुमार लाभ, विजय साह ,वरुण कुमार झा, सुजीत कुमार, विवेकानंद चौधरी आओर उज्ज्वल कुमार शामिल छलाह ।

robotstxt: allowed

filter: keep


text:
सरिता सुमन
पटना । बिहार क किसान कए कृषि, मत्स्य पालन, पशुपालन आ बागवानी क नव स नव जानकारी देबा लेल सब प्रखंड मे दू-दू टा कृषक पाठशाला खोलल जाएत। एकर जानकारी बिहार क कृषि मंत्री रेणु देवी देलथि। राष्ट्रीय कृषि आयोग क सिफारिश पर राज्य सरकार कृषक पाठशाला खोलबाक फैसला लेलक अछि। मंत्री कहलथि जे सब प्रखंड मे कृषि पाठशाला खोलल जाएत। एक प्रखंड क पहिल गाम क पाठशाला मे गेहूं क फसल पर आधारित जानकारी देल जाइत आ दोसर गाम क पाठशाला मे पशुपालक आ मत्स्य पालन कए जानकारी देल जाइत। एहि पाठशाला मे स्थानीय कृषि विज्ञान केंद्र क वैज्ञानिक आ कृषि विभाग क अधिकारी प्रशिक्षण देताह। एहि पाठशाला मे कुल 5,39,000 किसान कए प्रशिक्षण देबाक योजना अछि। प्रत्येक पाठशाला मे 25टा किसान कए प्रशिक्षण देल जाइत। इ पाठशाला खोलबाक प्रक्रिया नवंबर मे शुरू भ जाइत। मंत्री सेहो कहलथि जे एकटा पाठशाला क चलेबा लेल 5,00,000 टका खर्च होएत।


text:
प्रेमक अंत ( हमर तेसर कथा )
आइ भोरे सँ आनंदक मोन कतौ अनत' अटकि गेल छलै । की करबाक चाही , की नै करबाक चाही ? गाम -घर मे की भ रहल छै ? एहि तरहक कोनो प्रश्नक जबाब पता नहि छलै । अपन सूधि-बूधि बिसरि गामक अबारा पशु जकाँ इम्हर-उम्हर भटकि रहल छल । पैघ केश-दाढ़ी , मैल-चिकाठि गंजी-पेँट मे अपना -आप सँ बतियाइत देख जँ केउ अनचिन्हार पागल बूझि ढेपा मारत त' कोनो आश्चर्यक बात नहि । आनंदक इ डेराउन रूप देख क' गामक लोक सब अपना मे बतियाइ छल जे परसू जखन दिल्ली सँ गाम आएल छल त' बड-बढ़ियाँ सब कए गोर लागि , काकी-कक्का , कहि क' नीक-नीक गप करै छलैए मुदा इ एके राति मे की भ' गेलै जानि नहि? लागै छै जे मगज कए कोनो नस दबा गेलै आ रक्तसंचार बंद भ' जाएबाक कारण मोन भटकि रहल छै । इहो भ' सकै यै जे बेसी पाइ कमा लेलकै तेए दिमाग खराप भ' गेलै वा भ' सकै छै जे पागल कए दौड़ा पड़ल होइ । आब एसगर कनियाँ काकी की सब करथिन , आब टोलबैये कए मिल क' राँची कए पागल वला अस्पताल मे भर्ती कराब' पड़तै , नै त' काल्हि जँ टोलक कोनो नेना कए पटकि देतै त' ओकर जबाबदेही के लेतै ? अनेक तरहक प्रश्न-उतर , सोच-बिचार के बाद टोलबैया सब निर्णय लेलक जे आइ साँझ धरि देखै छीये ,जँ ठीक नै हेतै त' साँझ मे सब गोटा मिल जउर सँ हाथ पएर बान्हि देबै आ काल्हि भोरका ट्रेन सँ राँची चलि जेबै । जे खर्च-बर्च लागतै से कनियाँ काकी देथिन ,जँ एन.एच लग बला एको कट्ठा घसि देथिन त' ओतबे मे आनंदक बेरा पार भ' जेतै ,आखीर जमीन बेचथिन किएक नहि ,बेटो त' एके टा छेन । कनियाँ काकी मतलब आनंदक माए सँ बीन पुछने टोलबैया ,सब हिसाब-किताब क' लेलक ।
उम्हर टोलबैया सब जमीन बेचेबाक ,आनंद कए पागल बना राँची पहुँचेबाक जोगार मे छल आ इम्हर आनंद एहि सब सँ अंजान अपन धुन मे कखनो बड़बड़ाइत , कखनो हाथ चमकाबैत गामक पूब गाछी दिश कए बाट धेने जा रहल छल । गाछी मे एकटा झमटगर आमक गाछ त'र बैस रहल ,गाछ सँ खसल टिकुला बिछ क' जमा केलक आ एक-एक टिकुला उठा सामने पड़ल पत्थर पर मारैए जखन सब टिकुला खतम भ' जाए त' फेर सँ बीछ पहिले जकाँ पत्थर पर मार' लागैए । कतेको घंटा एनाहिते करैत रहल । समय आ सुरूज उपर चढ़ैत गेलन्हि आ आब सुरूज देब सीधे माँथ पर आबि गेलन्हि । रौद सीधे आनंदक देह पर पड़लै , जखन गरम लागलै त' ओत' सँ उठि क' गाछक जैड़ मे सटि क' बैस रहल , टिकुला फेकनाइ बंद क' सामने देखलक ,सब किछ बदलल-बदलल बूझहेलै , नै पहिलुका रंग आ नै पहिलुका आनंदक लहर भेटल |
तीन वर्ष पहिले एत' भीड़ लागल रहै छलै गामक युवा वर्गक पहिल पसंद छलै इ मैदान जे आब खेत बनि गेल छलै , गामक नेना-भुटका सँ नम्हर धरि गेंद-बल्ला- बिकेट ल' भोरे सँ मस्त भेल एत' खेलै छलै ।एहि ठामक मजा ल'ग टि.भी वला आइ .पि .एल एको क्षण नै टीक सकै छलैए , मुदा मैदानक मालिक कए इ खेल नीक नहि लागै छलै तेँए एक दिन राता-राती सौँसे मैदान जोति देलक आ राहरि बाउग क' देलक । तहिये सँ खेलक इ आशियाना उजरि गेलै । आनंद कए एहि मैदान मे पाकल गहुमक बालि देखेलै जे हवा सँ टकरा कोनो कमसीन नाच' वाली के पातर डाँर कए लचक जकाँ बेली डाँन्स करैत छलैए । सुरूजक किरण ओहि पाकल बालि कए और स्वर्ण रंग द' रहल छल ।पूरा खेत रावणक सोना कए लंका जकाँ रौद मे चमकि रहल छल , दुपहर कए गर्मी मे चलैत लू सँ काँपैत हवा मे फराक-फराक आकृती सब बनबै छलै कखनो डेराउन त' कखनो मनोरम , एहि दृश्य मे डूबल कखन आँखि लागि गेलै जानि नहि । आँखि लागैत देर नहि आनंद एहि दुनियाँ कए छोड़ि श्वप्न नगर मे चल गेल । ओहि अद्भुत श्वप्न परी कए देश मे यादि आब' लागलै आइ सँ तीन साल पहिलुक ओ दिन . . . ।
************** *********************
काँलेजक पहिल दिन , गामक उच्च विद्यालय सँ पास भ' लाखो छात्र-छात्रा नव सपना संग पैघ-पैघ शहर कए नामी काँलेज सब मे नामाँकन करेलक आ तकर बाद 10-10 टा किताब क झोरा छोड़ि दू टा काँपि ल' काँलेजक गेट पर स्वतंत्र मोन सँ छात्र-छात्रा सब कए लागै जे स्वतंत्रताक लड़ाइ जीत लेलक ,गजब कए मुस्कान सबहक अधर पर नाचि रहल छल । स्कुलक टाँप आनंदो अपन काँलेज पहुँचल मुदा काँलेज कए गेट पार करै कए साथ ओहि ठामक काज देख अधरक मुस्कान बीला गेलै । छ'-सात टा लड़का-लड़की एकरा घेर लेलक आ सबाल-जबाब कर' लागल कखनो एकर त' कखनो हेयर स्टाइलक , कखनो पहिराबा कए त' कखनो गाम-खानदान कए मजाक कर' लागल । आनंद कए तामस तरबा सँ मगज धरि पहुँचि गेलै मुदा नव अछि कैये की सकै यै ?
तखने एकटा लड़का एगो गुलाबक फूल दैत कहलक ,"रै , सामने ललकी ओढ़नी मे पिछु घुमल जे लड़की ठाढ़ छौ ओकरा हमरा दिश सँ आइ लव यू कहि क' इ गुलाब देने आ ।"
आनंदक मोन नहि मानै छलै तेँए ओ हिलबे नै केलै ,जखन सब देखलक जे इ नहि जा रहल अछि त' एक चमेटा मारैत घेकलि देलक जै सँ आनंद खसैत-खसैत बचल , ओ समझि गेल जे जँ एकर बात नहि मानब त' मारत तेँए मोन मसोसि क' गुलाब उठा ओहि लड़की लग चल गेल । ओकर पिछ आनंद दिश छलै तेँए ओकर मुँह देखाइ नै पड़लै खैर आनंद कहलक ,"मैडम ,"
इ सुनि लड़की पलटल , आनंद के ओकर मुँह चिन्हार लागलै , लाल लिपिस्टीक सँ रांगल ठोर आँखिल काजर , केशक स्टाइल आ एकर चिर-परिचित परफ्युमक खुशबू , सब किछ चिन्हार सन लागलै मुदा मोन नहि पड़ि रहल छल जे ओ के छथि?
आनंद अपन बात आगु बढ़ेलक ,"मैडम , हम जे किछ कहब सँ हमरा सँ ओ छौड़ा सब कहबा रहल अछि तेँए हमरा माँफ करब ओ हरीयरका टिशर्ट वला अहाँ कए आइ लव यू कहलक यै आ इ गुलाब देलक यै ।"
गुलाब दै काल ओहि चिन्हार मुदा अनचिन्हार सन लड़की कए हाथक स्पर्श मात्र सँ अंग-अंग एना सिहरि गेलै मानु जे 440 वोल्ट कए झटका लागल हो ।
ओ लड़की गुलाब ल' बाजल ," कोनो बात नै हम खराप नहि मानलौँ ,ओ अबारा छौड़ा-छौड़ी हब हमरो रैगीँग लेलक आ अहूँ कए ल' रहल अछि , ओना अहाँ . . . "
ओ लड़की अपन बात खतमो नहि केने छलै की प्रिंसपल साहेब ओहि ठाम आबि गेलन्हि , प्रिँसपल साहेब कए देख रैगीँग लेनिहार सब छौड़ा-छौड़ी पड़ा गेल । आनंद आ ओ लड़की दूनू प्रिंसपल साहेब कए गोर लागलक आ हुनके संगे क्लास दिश चलि देलक । गामक स्कुल मे लड़का-लड़की अलग-अलग बेँच पर बैसै छलै मुदा एहि ठाम एहन भेद-भाव नहि छलै , जेकरा जत' मोन होइ ओ ओत' जा क' बैसल । आनंद आ ओ लड़की संग एके बेँच पर बैसल , ऐ दिनक बात संयोगे सँ वा जानि-बूझि क' तीन दिन धरि संग उठला बैसला कए बादो कोनो तरहक बात-चित नै भेलै । चारिम दिन पहचान -पत्र पर मोहर लगाबै लेल जखन दूनू समान्य कक्ष गेल त' ओहि लड़की कए नाम-गाम पढ़लक तकरा बाद ओ अनचिन्हार लड़की पूर्णत: चिन्हार भ' गेल तेँए आनंद बाजल ," सीमा , हमर नाम आनंद अछि आ अहीक गाम के छी । दूनू गोटे सतमाँ धरि एकै स्कुल मे पढ़लियै आ तकरा बाद अहाँ बजार आबि गेलौँ आ हम गामे मे रहि गेलौँ , यादि ऐल की नै ?"
सीमा जखन अपना बारे मे एतेक बात सुनलक त' उहो बाजल ,"हाँ आनंद ,सब किछ यादि अछि ।हमरा पहिले दिन सँ होइ छलैए जे अहाँ कए कतौ देखने छी मुदा लाजे किछ नहि बाजै छलौँ" "
आनंद मोने-मोने बड खूश छल कारण एहि अंजान शहर मे केउ त' चिन्हार अछि ।मोहर मरबा दूनू बगीचा मे जा क' बैसल आ पुरना बात कए मोन पाड़' लागल , पाकरि त'र गर्दा आ कंकर भरल भाटि मे बोरा पर बैस क' पढ़ाइ , बूढ़बा इमली गाछक मीठगर इमली . भूट्टू मास्टर साहेब , अपन बचपन मे एतेक हेरा गेल जे कखन साँझ भ' गेलै पता नहि चलल । जखन गाछ पर चिड़ाँइ अनघोल कर' लागल तखन दूनू बचपन सँ निकलल ।
एहिना समय बीतैत गेलै । एहि व्यस्त शहर कए व्यस्त जीवन मे एक पटरी पर दौड़ैत दूनू कए दोस्ती एक्सप्रेस कखन प्रेमक स्टेशन पर आबि गेलै , दूनू मे सँ ककरो पता नहि चलल । नव उमरि मे प्रेम भेटला कए बाद एकटा अलगे उर्जा कए संचार अंग-अंग मे होब' लागलै , दूनू कए नजरीया सत प्रतीशत बदलि गेलै , काल्हि धरि किताब-काँपि ,पढ़ाइ-लिखाइ कए बारे मे सोचै वला आइ अपन भविष्यक बारे मे सेच' लागलै , अपन-अपन कैरियर कए लेल सोचबाक लेल नव-नव सपना कए महल बनब' लागलै , राति दिन भोर-साँझ एक-दोसरक नैनक झील मे डूबि जीबनक सब सँ पैघ आनंदक अनुभूति कर' लागलै । बाट चलैत जग सँ अंजान भ' इएह पाँति गुनगुनाब' लागलै
भेटल अहाँ के संग हमरा जहियेसँ
जिनगी हमर लेलक करोटो तहियेसँ
हम एकरा की कहब छल एहन भाग
बैसल छलौँ हम बाट मे दुपहरियेसँ
गेलौँ शिखर पर भेल जे एगो स्पर्श
जुड़ि गेल साँस प्राण संगे कहियेसँ
छी ग्यान{GYAN} के पेटी अहाँ जादू गजल
शाइरक कोनो कलम लागै हँसियेसँ
हम भेल नतमस्तक लिखब कोना शब्द
शाइर "अमित" छी संग हमरा जहियेसँ
कहल गेलै यै जे जँ सच्चाइ कए संदुक मे बंद क' सात ताला मारि सागर मे भसा देल जाए तैयो एक-ने-एक दिन ओ ताला तोड़ि समाजक सामने जरूर आबै छै , आ जँ ओ सच्चाइ लड़का-लड़की कए प्रेमक होइ त' ओ जंगल कए आगि-जकाँ क्षण मे सगरो पसरि जाइ छै । इ समाज एहन सच्चाइ पर हास्य-व्यंग आ चुटकी लेब' लागै छै । आनंद-सीमा कए प्रेमक खिस्सा काँलेजक बाउण्ड्री तोड़ि सीमा कए बाबू जी डाँ. देबेन्द्र धरि पहूँचि गेल ।ओ आनंद कए डराब'-धमकाब' लागलन्हि मुदा आनंद आधुनिक लोक रहितो आधुनिक नहि छल , आइ -काल्हि कए लोक प्रेम-प्रेम नहि वासना बूझैत छथि , हुनका लेल आ आधुनिक प्रेमक अंत मात्र शारीरीक मिलन होइत धेन आ तकरा बाद ओ प्रेम गटर कए कीड़ा जकाँ अशुद्ध भ' जाइ छै ।
मुदा आनंदक मोन मे ऐ तरहक कोनो बात नहि छलै , ओ अपन प्रेम कए सम्मान द' वियाह धरि पहुँचाब' चाहै छलैए तेँए कोनो तरहक धमकी एकरा पर असर नहि क' सकलै , संगे सीमा सेहो डाँ . देबेन्द्र पर अपन प्रेम सफल करबाक लेल दबाब देब' लागलै । तीनू अपन-अपन बात पर अड़ि गेल । इएह घिचम-तीड़ा कए बीच दूनू इंटर कए पढ़ाइ खतम केलक । समय बढ़ैत गेल संगे प्रेमक गाछ फूलाइत रहल आ डाँ . देबेन्द्र पैघ-पैघ ढेला फेक एहि फूलाइल गाछ कए फूल तोड़ैत रहलन्हि , अंतत: एक दिन डाँ. साहेब आनंद कए अपन डेरा बजौलनि ।
आनंद गुनधुन मे पड़ल जखन सीमा कए डेरा पहुँचल त' डाँ . देबेन्द्र कहलनि ,"देखू अहाँ दूनू कए प्रेमक आगू हम हारि गेलौँ , हम एहि वियाहक लेल तैयार छी मुदा वियाह कोनो बच्चा कए खेल नहि छै , वियाहक पश्चात बहुतो रास जीम्मेदारी माँथ पर आबि जाइ छै । बियाहक बाद सीमा कए कत' राखब ? "
आनंद बाजल ," हमहू जानै छी जे वियाह कोनो खेल नहि छै आ जहाँ धरि वियाहक बाद रहै कए सबाल छै त' गाम मे अपन-घर अछि । अहाँ जानिते छी अपन जमीनो अछि त' ओत' हमरा दूनू गोटा कए जीवन बढ़ियाँ जकाँ कटि जाएत ।"
"मुदा हमर बेटी गाम मे नहि रहि सकै यै किएक त' ओ बजार मे सब सुबिधा सम्पन्न घर मे रहि रहल अछि । हमरहमर बेटी गामक भनसा घर मे घुआँ नै पियत ।"
"आब गामो मे विकास भ' रहल छै हमरो गाम मे गैस .सड़क , रेल आ बिजली कए सुविधा अछि तेँए कोनो तरहक दिक्कत नहि हेतै । तैयो जँ सीमा कए इच्छा बजार मे रहबाक हेतै त' गामक कोनो जमीन बेचि बजार मे घर बना लेब । " आनंद सँ लबालब भरल बाजल ।
देबेन्द्र बाबू चाह आ बिस्कुट कए ट्रे आनंद दिश बढ़ाबैत बाजलन्हि ." से सब त' ठीक छै मुदा एतेक जल्दी इ सब नहि भ' सकै यै ।" दु -तीन चुस्की चाह सँ घेँट भिजेला कए बाद बात आगू बढ़ेलन्हि ," एखन अहाँ दूनू कए उमरि कम अछि आ ऐ उमरि मे कानून वियाहक आदेश नहि दै छै .दोसर विआहक बाद घरक खर्चा बैढ़ जाइ छै ।एखन अहाँ अपन माए पर निर्भर छी आ माए खेती-बाड़ी पर , आ सब जानै यै जे खेती सँ एतेक कमाइ नहि होइ छै जै सँ आधुनिक साज-समान कए साथ बजार मे जीवन ऐश-मोज सँ कटि सकै । जा धरि अहाँ अपन पएर पर नहि ठाढ़ हेएब ता धरि केऊ बेटी वला अपन बेटी कए हाथ अहाँ कए हाथ मे कोना द' देत आखिर सब माए-बाप कए किछ स'ख-मनोरथ होइ छै की नै?"
चाहक कप राखैत आनंद कने चिन्तीत मुद्रा मे बाजल ," अहाँक बात सत्य अछि हमहुँ इ नहि कहै छी जे एखने हमर वियाह क' दिअ , जहाँ घरि अपन पएर पर खड़ा होइ कए बात छै त' हमर इंटर भैये गेल ।हमर नानी गामक किछ लोक दिल्ली मे रहै छथि त' हम सोचै छी जे ओतै जा किछ दिन काज करब , तखन धरि उमरि भ' जाएत तकर बाद हमर वियाह क' देब ।"
डाँ0 साहेब अधर पर कुटिल मुस्कान फैलाबैत बाजलन्हि ." अहाँक इ बात हमरा नीक लागल ।अहाँ अपन पएर पर ठाढ़ भ' जाउ हम अश्वासन दै छी अहाँ प्रेम सफल करबा देब ।"
एहि भेँट कए बाद आनंद के सीमा सँ वियाह करबाक सपना सच लाग' लागलै । ओ अपन प्रेमक सफलाता कए लेल कठीन सँ कठीन काज करबाक लेल तैयार छल । अपन पढ़ाइ बीच मे छोड़ि दिल्ली जाएबाक मोन बना लेलक । कनियाँ काकी कए सब बात बता तीन दिन कए बाद दिल्ली कए गाड़ी पकरि दिल्ल चलि गेल । अपन प्यार , अपन गाम . अपन सीमा सँ हजारो किलोमीटर दूर दिल्ली कए भीड़-भाड़ वला गली , बड़का-बड़का सोसाइटी मे हेराएल-भुतलाएल काज खोज' लागल । बड दौड़ धूप कए बाद रिश्ता कए मामा अपन सेठ सँ बात क' 12 घंटा कए नोकरी आ पाँच हजार दरमाहा पर काज धरा देलकै । भोर सँ साँझ धरि हड्डी तोड़ला कए बादो एते कमाइ नहि होइ छलै जाहि सँ कहि सकैए जे आब परिबारक भार उठा सकै छी । सब राति सीमा कए फोटो करेजा सँ साटि कसम खाए जे काल्हि आइ सँ बेसी मेहनत करब । उम्हर आनंद सीमाक प्रेम मे अपन देह गला रहल छल आ इम्हर सीमा अपन पढ़ाइ आगु बढ़ा रह छलै । समय तीब्र गती सँ बढ़ैत गेलै , आनंदो कए परमोसन होइत गेलै , आब 15000 टका कमाइ बला सुपरबाइजर भ' गेल । आफ ओकरा लाग' लागरै जे ओ अपन आ सीमा कए बजार मे रहै कए खर्च कमा लै यै त' ट्रेन ध' गाम आबि गेल । गाम आबिते देर नहि , सब सँ अपन दोस्त सब सँ सीमा कए बारे मे पुछलक त' पता लागलै जे देबेन्द्र बाबू ओकर वियाह अपने हाँस्पिटलक डाँ0 सँ ठीक क' देने छथिन ।सीमा कए मोन बदलि गेल छै आ दू दिन बाद गामे मे वियाह छै । इ शुभ सन अशुभ समाचर सूनै कए साथ आनंद बौक भ' गेल , किछ फुरेबे नै करै , जकरा लेल पढ़ाइ छोड़लक , 12-12 घंटा देह गलेल , से ओकरा छोड़ि दोसर सँ वियाह क' रहल छै ।
आनंद कए विश्वास नहि भेलै तेँए ओ सीमा कए घर सँ बहराए कए बाट जोह' लागल । सँयोग सँ ओहि साँझ गामक बजार मे भेँट भ' गेलै , सीमा कए संगे केउ नहि छलै तेँए बीना कोनो झंझट कए आनंद सीधे सीमा लग गेर । सीमो आनंद कए देख रूकि गेलै ।
आनंद सीमा लग जा बाजल ." सीमा , अहाँक बाबू जे किछ चाहैत छलथि ओ सब हम पूरा क' देलौँ । आइ हम 15000 टका कमा लै छी आ कानून कए मुताबीक उमरि भ' गेल तेँए अपन वियाह मेँ आब कोनो रूकाबट नहि अछि । अहाँक बाबू जी हमरा अश्वासन देने छलथि मुदा हम सूनि रहल छी जे अहाँक वियाह काल्हि कोनो डाँक्टर सँ भ' रहल अछि । अहाँ हमरा सँ प्रेम केरै छलौँ तखन आ सब की भ' रहल छै ? अहाँ एकबेर अपना मुँह सँ कहि दिअ जे अहाँ मात्र हमरे सँ प्रेम करै छी आ इ वियाहक बात झूठ अछि ।"
आनंदक बात सूनि ओ मृग समान कारी नैन लाल भ' गेलै ,मुँह पर कठोरता कए भाव नाच' लागलै , ओ मीठ बाजै बला जवान सँ आगिक धधरा जकाँ शब्द बहरेलै
," इ सबटा बात एकदम सत्य छै ,जहिया अहाँ सँ प्रेम केलौँ तहिया हम बच्चा छलौँ मुदा बाबू जी हमर आँखि खोलि देलनि । हमर बराबरी क' सकी एतेक अहाँ क ओकाइध नहि अछि । अहाँ मात्र इंटर पास छी आ हमर M.B.B.S कए फाइनल इयर छै । एकटा 15 हजार कमाइ वला कए हाथ मे अपन हाथ द' हम अपन जीवन किएक बर्बाद करब ? जतेक अहाँ एक महिना मे कमाइ छी ओतेक हम एक दिन मे खर्च करै छीयै । जीवनक ग्राफ पर अहाँ बाँटम मे छी आ हम टाँप पर , बाँटम आ टाँप सदिखन पैरलल रहै छै रहै छै आ अहाँ त' जानिते छी जे पैरलल लाइन कखनो मिलै नहि छै तेँए अपन दूनूक मिलन संभबे नहि अछि ।अहाँ अपध दिल आ दिमाग सँ हमर नाम मेटा लिअ । अहाँ हमर संगी छी तेँए वियाह मे आएबाक निमंत्रण द' रहल छी ,मोन हेएत त' आबि क' देख लेब हमर होइ वला ब'र कए । हमरा बहुत काज अछि ,हम जा रहल छी ।अहूँ हमरा बिसरि क' घर जाउ|"
इ कहि सीमा कार मे बसि गर्दा उड़ाबैत ओहि ठाम सँ चलि गेल । आनंद ओहि गर्दा सँ नहा गेल । दुनियाँ नाच' लागलै ,चक्कर आब' लागलै आ आनंद बीच्चे सड़क पर खसि पड़ल ।
*********************************
इ सब सपना बनि गाछ तर सूतल आनंदक आँखि मे नाचि रहल छल तखने गाछ सँ एकटा टिकुला टूटि आनंदक मुँह पर खसलै । टिकुला के चोट लागैते नीन खुजि गेलै । उपर चंदा मामा चमकि रहल छरखिन ,तारा टिमटिमा रहल छर , चारू कात अन्हार पसरि गेल छलै । गाम दिश देखलक त' गामक छोर पर नव कनियाँ सन सजल घर साफ-साफ देखाइ देलकै । लाल-पियर-हरीयर बाँल भूक-भूक क' रहल छलै ।डि.जे वला बैण्ड पर बाजैत नवका धुन बाताबरण मे अनघोल क' रहल छलै ।आनंदक मोन मेँ गजबे तूफान उठ' लागलै ।सोचै , जकरा लेल एतेक मेहनक केलौँ सएह नै भेटल । की हमर गलती इ अछि जे हम गरीब छी? जाति त' एकै छै तखन की हमर गलती इ अछि जे हम एक समाज आ एक गामकए छी वा इ जे हम कहियो प्रेम केलौँ ?
बहुतो रास सबाल मन मे उठै छल आ बहुतो सबाल आँखि सँ बहैत नोर क' रहल छल ।
तखने अकाश मे बिजुरी जेना चमकि उठलै , उपर लाल-पियर - हरीयर आगिक चिनगी चमक' लागलै ,ब्राम-ब्रूम क' फटक्का फूट' लागलै । आनंदक आँखि सँ नोरक धार गाछक जरि के पटा रहल छल । ब्राम ब्रूम फटक्का फूटि रहल छल आ आइ फेर एकटा प्रेमक अंत भ' रहल छल ।
समाप्त
केहन लागल से जरूर कहब
साभार विदेह इ -मैथिली पाक्षिक पत्रिका
अमित मिश्र


text:
नवका- पुरनका लेख सर्च करु...
मुम्बई जाए छी परमिट अछि ?
बिहार-यूपी के लोक के रोकय लेल ई दुनिया कि-कि नहि करत? आब मराठी लोक के खुश करय लेल नेता सभ के कहनाय अछि जे बिहारी-यूपी के लोक के मुम्बई आबय के लेल वर्क परमिट लेबय परतन्हि. ई त एकदम सं अन्हेरगर्दी भ गेल. ई त क्षेत्रीयता के बढ़ावा देत . देश के लोक के बीच खाई पैदा करत .लोक सत्ता के लेल एतेक बेचैन अछि जे संविधान के मूल स्वरूप के भूलि रहल अछि. लोक के एहन पार्टी के सबक देबाक चाही जे देश के लोक के बीच दूरी बना रहल अछि. एक दोसरा के दूर करि रहल अछि. मंडल... कमंडल के नाम पर ई देश बड़ नुकसान उठौलक... आब एहन लोक के सबक सीखएनाय जरूरी अछि.
असल मे महाराष्ट्र मे विधानसभा चुनाव होए वाला अछि. चुनाव सं पहिने वोटर के लुभाबय लेल पार्टी सभ तरह-तरहके वादा करि रहल अछि. एहन मे किछ लोक के कहनाय अछि जे अगर ओ जीतल त राज्य मे बाहर सं कमाए-खाए लेल आबय वाला लोक के वर्क परमिट लेनाय जरूरी करि दैत. एहि सं मुम्बई ... महाराष्ट्र मे बाहरी लोक के आबय पर रोक लगि सकत.
देश के सभ लोक के कतहुं काज करय... आबय जाए... घुमय फिरय के आजादी अछि. किछ ठाम सुरक्षा कारणे प्रतिबंध रहैत अछि. मुदा ओ देश सं जुड़ल... सुरक्षा के मामला रहैत अछि. संप्रभूता सं जुड़ल मामला रहैत अछि. मुदा ई त देश के संघीय ढांचा के एकदम सं खिलाफ अछि. लोक सभ के आगां आबि कs एहन लोक के जोरदार ढंग सं विरोध करबाक चाही. नहि त कोनो ठिकान नहि हिनकर सभ के मन बढ़ैत जएतन्हि आओर कहिओ एकरा लागू सेहो करि दैत. नीक लोक के शांत रहला सं सेहो खराब लोक के मन बढ़य छनि आओर मनबढू बनि जाए छथि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
एहि के लेल गूगल एक्सटर्नल रेफरेंस कार्यक्रम चला रहल अछि. एहि कार्यक्रम के अनुसार अगर अहां गूगल के कोनो नीक सॉफ्टवेयर इंजीनियर के नाम बताबए छी... सुझाब देत छी...आओर अहांक ओहि रेफरेंस पर अगर ओहि सॉफ्टवेयर इंजीनियर के नौकरी मिल जाएत अछि त अहां के एक लाख रुपया के इनाम मिलत. ई इनाम नैकरी मिलला पर मिलत ओना नहि.
नवका- पुरनका लेख सर्च करु...
गूगल के चाही सॉफ्टवेयर इंजीनियर
गूगल के बंगलुरू आओर हैदराबाद के लेल सॉफ्टवेयर इंजीनियर के जरूरत अछि. गूगल के नजर देश के किछ नीक सॉफ्टवेयर इंजीनियर पर अछि. गूगल एकरा लेल कतेक गंभीर अछि एकर अनुमान अहां एहि सं लगा सकय छी जे गूगल नीक सॉफ्टवेयर इंजीनियर के नाम बताबय वाला लोक के एक लाख रुपया इनाम देबय तक तैयार अछि.
एहि के लेल गूगल एक्सटर्नल रेफरेंस कार्यक्रम चला रहल अछि. एहि कार्यक्रम के अनुसार अगर अहां गूगल के कोनो नीक सॉफ्टवेयर इंजीनियर के नाम बताबए छी... सुझाब देत छी...आओर अहांक ओहि रेफरेंस पर अगर ओहि सॉफ्टवेयर इंजीनियर के नौकरी मिल जाएत अछि त अहां के एक लाख रुपया के इनाम मिलत. ई इनाम नैकरी मिलला पर मिलत ओना नहि.
एहि के लेल गूगल एक्सटर्नल रेफरेंस कार्यक्रम चला रहल अछि. एहि कार्यक्रम के अनुसार अगर अहां गूगल के कोनो नीक सॉफ्टवेयर इंजीनियर के नाम बताबए छी... सुझाब देत छी...आओर अहांक ओहि रेफरेंस पर अगर ओहि सॉफ्टवेयर इंजीनियर के नौकरी मिल जाएत अछि त अहां के एक लाख रुपया के इनाम मिलत. ई इनाम नैकरी मिलला पर मिलत ओना नहि.
प्रतिभा जुटाबय लेल गूगल के ई नीक कोशिश अछि. एहि सं गूगल के पास काफी प्रस्ताव पहुंचय के उम्मीद कएल जा रहल अछि. भारत मे नीक सॉफ्टवेयर इंजीनियर के कोनो कमी नहि अछि. बस अहां सभ ओहि नीक इंजीनियर के नाम गूगल के पास भेजय के कोशिश करिऔ. आओर हां एकर आखिरी तारीख 15 अक्तूबर अछि. कोशिश करु जे 15 अक्तूबर से पहिने नाम पहुंच जाए.
अहांक नजर मे जतेक अनुभवी...नव-नव प्रयोग करय वाला...प्रतिभावान सॉफ्टवेयर इंजीनियर छथिन्ह... हुनकर नाम भेजबाक कोशिश करु. अहां एहन इंजीनियर के नाम सेहो भेज सकय छी जे जानय त बड़ किछ छथिन्ह मुदा सही मौका नहि मिलय के कारण पड़ल छथिन्ह. बस अहां ओहि प्रतिभा के सामने लाबय के नीक काज क सकय छी... संगहि-संग टका सेहो कमा सकय छी.
अगर अहां खुद नीक सॉफ्टवेयर इंजीनियर छी त अहां खुद अपन नाम भेज सकय छी... मुदा नीक रहत जे कोनो दोस्त... जानपहचान वाला सं भेजल जाए. बेसि जानकारी के लेल अहां एहि मेल
सदस्यता लें टिप्पणियाँ भेजें (Atom)


text:
सोभियत सङ्घ
सोभियत सङ्घ (रूसी भाषा: CoBéTckий Coю́з, सोवेत्स्की सोयूज; अङ्ग्रेजी: Soviet Union), जकर औपचारिक नाम सोभियत समाजवादी गणतन्त्रसभक सङ्घ (Coю́з CoBéTckиx CoциaлиcTи́чeckиx Pecпýблиk,सोयुज सोभेत्स्की सोत्सियालिस्तिचेस्की रेस्पब्लिक, Union of Soviet Socialist Republics) छल, युरेसियाक पैग भूभागमे फैलल एक देश छल जे सन् १९२२ सँ सन् १९९१ धरि अस्तित्वमे रहल । ओ अपन स्थापना सँ सन् १९९० धरि साम्यवादी पार्टी (कम्युनिस्ट पार्टी) द्वारा शासित रहल । संवैधानिक रूपसँ सोभियत सङ्घ १५ स्वशासित गणतन्त्रसभक सङ्घ छल मुदा वास्तवमे पुरे देशक प्रशासन आ अर्थव्यवस्थामे केन्द्रीय सरकारक कडा नियन्त्रण रहल । रूसी सोभियत सङ्घीय समाजवादी गणतन्त्र ( Russian Soviet Federative Socialist Republic) ई देशक सबसँ पैग गणतन्त्र आ राजनैतिक, सांस्कृतिक आ आर्थिक केन्द्र छल, एहिकारण पुरे देशक गहिर रूसीकरण भेल । एहिकारण रहल कि, विदेशमे सेहो सोभियत सङ्घके प्राय गल्ली 'रूस' कहि सम्बोधन करैत छल ।
स्थापना[सम्पादन करी]
सोभियत सङ्घक स्थापनाक प्रक्रिया सन् १९१७क रूसी क्रान्तिक साथ शुरू भेल छल । जहिमे रूसी साम्राज्य कऽ जार (सम्राट)क सत्तासँग बर्खास्त कऽ देलक । भ्लादिमिर लेनिनक नेतृत्वमे बोल्शेविक पार्टी सत्तामे कब्जा केलक । बोल्शेविक-विरोधी श्वेत आन्दोलन (White movement)क संग गृह युद्धमे फँसल गेल । बोल्शेविकक लाल सेना गृह युद्धक दौरान एहन किछ राज्यसभ उपर कब्जा केलक जकर पतनक फायदा उठाए रूससँ स्वतन्त्रता घोषित केनए छल । दिसम्बर सन् १९२२मे बोल्शेविकक पूर्ण जीत भेल आ ओ रूस, युक्रेन, बेलारुस आ ककस क्षेत्रक मिलए सोभियत सङ्घक स्थापनाक घोषणा करि देलक।[१]
सन्दर्भ सामग्रीसभ[सम्पादन करी]
- ↑ World and Its Peoples: Europe, pp. 1362, Marshall Cavendish, 2009, ISBN 9780761479000, ... Resistance grew into civil war in which several different movements participated, but the Red Army and the anti-Soviet voluntary White Army were the main combatants ... The declaration of the creation of the Union of Soviet Socialist Republics (USSR, or Soviet Union) was signed on December 30, 1922 ...
बाह्य जडीसभ[सम्पादन करी]
- सोभियत रूसको छवियाँ, जॉन डुई (John Dewey)
- सोभियत क्रान्तिकारी पोस्टर
- सोभियत संघबाट दस्तावेज र अन्य सामग्री: १९१७-१९९१
- जागृति कार्यक्रम, चेचेन विद्रोही
- संघ
- सोभियत कैलकुलेटर संग्रह - सोभियत कैलकुलेटरों, कम्प्यूटरों, घडियों र अन्य प्रबिधिक चीजहरूको एक ठुलो संग्रह
- सोभियत संघको बारेमा जर्मन प्रकाशनों का सूची कोष - लगभग १.७५ लाख अभिलेख
- युद्धों, झडपों र हमलाहरूमा सोभियत सेनाको भेको हानिहरू


text:
Aditya Narayan Wedding: गायक-अभिनेता आदित्य नारायण झा केर विवाहक समाद फेर चर्चा मे बनल अछि. बताओल जा रहल अछि जे आदित्य अपन गर्लफ्रेंड श्वेता अग्रवाल संग दिसंबर मे विवाह क' रहल छथि. कोरोना कें देखैत विवाह समारोह एकदम सामान्य होएत. हालांकि बाद मे जखन स्थिति सामान्य होएत त' भव्य रिसेप्शन सेहो राखल जाएत.
View this post on Instagram
Reportedly, Aditya Narayan is all set to marry his girlfriend Shweta Agarwal ❤ . . #adityanarayan #shwetaagarwal #nehakakkar #tonykakkar #bhartisingh #haarshlimbachiyaa #malaikaarora #norafatehi #bollywoood #bollywoodfashion #bollywoodstyle #bollywoodactor #bollywoodactress #tellywood #bb14 #salmankhan #sidharthshukla #asimriaz #asimanshi #sidnaaz #pahira #paraschhabra #mahirasharma #instagood #instadaily #instagram
मीडिया रिपोर्ट केर अनुसार, एक इंटरव्यू मे आदित्य स्वयं एहि पर बात केलनि अछि. आदित्य कहलनि जे ओ 1 दिसंबर कें विवाह क' रहल छथि. विवाह कोनो मंदिर मे आयोजित होएत जतय परिवारक सदस्य आ खास दोस्त लोकनि शामिल भ' सकै छथि. एखन महाराष्ट्र मे विवाह समारोह मे 50 सं बेसी लोक कें जुटबा पर रोक लागल अछि.
श्वेता अग्रवाल के' छथि?
श्वेता अग्रवाल फिल्म आ टीवी एक्ट्रेस छथि जे आदित्य संगे हुनक फिल्म शापित मे अभिनेत्री रूप मे बड़का पर्दा पर आएल छलीह. लगभग 10 साल सं दुनू रिलेशनशिप मे छथि. आदित्य अपन इंटरव्यू मे इहो कहैत छथि जे हुनक माता-पिता दीपा नारायण झा ओ उदित नारायण झा कें सेहो श्वेता पसंद छथि.
एहि सं पहिने इंडियन आइडल सेट पर नेहा कक्कर आ आदित्य नारायण केर विवाहक खबरि उड़ल छल. मुदा से महज एक पब्लिसिटी स्टंट साबित भेल.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)


text:
बम्बइ. मैथिली सिनेमा कनेक गति पकडलक अछि. मुदा किछु स्थानीय समस्या फिल्म प्रदर्शन मे बाधक बनैत अछि. जाहि कारणें नीक सं नीक फिल्म आशा अनुरूपें कलेक्शन नहि क' पबैत अछि. एतबहि नहि मैथिली सिनेमा समूचा मिथिला मे केs कहय कथित राजधानी दडिभंगो मे बेस मशक्कति सं प्रदर्शित भ' पबैत अछि. एही सभ समस्या कें ल' विख्यात मैथिली फिल्म निर्देशक-कलाकार मुरलीधर बिहार केर मंत्री अश्विनी कुमार चौबे सं बात कयलनि.
एहि बेर चौरचन्नक दिन चौबे मुम्बइ मे छलाह. उद्योगपति विजय कुमार झा (दरभंगाक कलिगांवक रहनिहार) केर निवास स्थान पर मुरलीधर ओ बिहारक स्वास्थ्य मंत्री अश्विनी कुमार चौबे संगे मिथिला मे मैथिली ओ मैथिली फिल्मक दुर्दशा आ समाधानक विषय पर चर्चा कयलनि. बैसार मे चौबे आश्वासन देलनि जे ओ मिथिला मे मैथिली फ़िल्मक विकासक वास्ते सार्थक डेग उठओताह. फ़िल्म प्रदर्शन मे हॉलक उपलब्धता संबंधी समस्याक निदान अवश्य करओताह. मंत्रीजी मुरलीधर सं माननीय मुख्यमंत्री बिहारक नाम सँ निवेदन सेहो लिखबओलनि आ वचन देलनि जे ओ स्वयं मुख्यमंत्री सँ अहि समस्या पर चर्चा करताह. ओ कहलनि जे मिथिला मे मैथिली फिल्म प्रदर्शित नहि होयत त' कतय होयत? ई एक अजगुत बात अछि. ओ मुरलीधर कें आश्वस्त करओलनि जे मैथिली आ मिथिला संगे एहन अन्याय त' ने होयबाक चाही. एहन आश्वासन सं मैथिली फ़िल्मक विकासक वास्ते एहि बैसार कें महत्वपूर्ण मानल जा रहल अछि. आब त' आबयबला समये बतायत जे मंत्रीजीक आश्वासन मे कतेक दम अछि ! (Report/Photo : भास्कर झा)
एहि बेर चौरचन्नक दिन चौबे मुम्बइ मे छलाह. उद्योगपति विजय कुमार झा (दरभंगाक कलिगांवक रहनिहार) केर निवास स्थान पर मुरलीधर ओ बिहारक स्वास्थ्य मंत्री अश्विनी कुमार चौबे संगे मिथिला मे मैथिली ओ मैथिली फिल्मक दुर्दशा आ समाधानक विषय पर चर्चा कयलनि. बैसार मे चौबे आश्वासन देलनि जे ओ मिथिला मे मैथिली फ़िल्मक विकासक वास्ते सार्थक डेग उठओताह. फ़िल्म प्रदर्शन मे हॉलक उपलब्धता संबंधी समस्याक निदान अवश्य करओताह. मंत्रीजी मुरलीधर सं माननीय मुख्यमंत्री बिहारक नाम सँ निवेदन सेहो लिखबओलनि आ वचन देलनि जे ओ स्वयं मुख्यमंत्री सँ अहि समस्या पर चर्चा करताह. ओ कहलनि जे मिथिला मे मैथिली फिल्म प्रदर्शित नहि होयत त' कतय होयत? ई एक अजगुत बात अछि. ओ मुरलीधर कें आश्वस्त करओलनि जे मैथिली आ मिथिला संगे एहन अन्याय त' ने होयबाक चाही. एहन आश्वासन सं मैथिली फ़िल्मक विकासक वास्ते एहि बैसार कें महत्वपूर्ण मानल जा रहल अछि. आब त' आबयबला समये बतायत जे मंत्रीजीक आश्वासन मे कतेक दम अछि ! (Report/Photo : भास्कर झा)


text:
आशा भोंसले
आशा भोंसले (जन्म: ८ सेप्टेम्बर १९३३) हिन्दी चलचित्र की मशहूर पार्श्वगायिका अछि। लता मंगेशकर के छोटकी बहीन आर दीनानाथ मंगेशकर के पुत्री आशा फिल्मी आर गैर फिल्मी में लगभग 16 हजार गाना गब्नै अछि आर इनकर आवाज़ के प्रशंसक पूरा दुनिया में फैल्ल अछि। हिंदी के अलावा मराठी, बंगाली, गुजराती, पंजाबी, तमिल, मलयालम, अंग्रेजी आर रूसी भाषा के अनेक गीतसभ गब्नै अछि। आशा भोंसले अपना पहला गीत वर्ष १९४८ में सावन आया फिल्म चुनरिया में गब्नै अछि। [१]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "आशा भोंसले का जन्मदिन है आज", पत्रिका समाचार समूह, ८ सितंम्बर २०१४, अन्तिम पहुँच ८ सितंम्बर २०१४।


text:
लियोनार्ड ओइलर
लियोनार्ड ओइलर (Leonhard Euler; १५ अप्रैल १७०७, बाजेल - १८ सितंबर १७८३) एक स्विस गणितज्ञ छल। ई जोहैन बेर्नूली के शिष्य छल।
गणित के संकेतसभ क सेहो ओइलर क देन अपूर्व अछी। ओ संकेतसभ मे अनेक संशोधन करि त्रिकोणमितीय सूत्रसभ क क्रमबद्ध केलक। १७३४ ई. मे ओइलर x के कोनो फलन के लेल f (x), १७२८ ई. मे लघुगणकसभक के प्राकृत आधार के लेल e, १७५० ई. मे अर्ध-परिमिति के लेल s, 1755 ई. मे योग के लिए E आर काल्पनिक ईकाई के लेल i संकेतसभ क प्रचलन केलक।
१७६६ ई. मे ओ अंधा भ गेल, परन्तु मृत्यु पर्यन्त (१८ सितंबर १७८३ ई.) शोधकार्य मे संलग्न रहल।


text:
मिथिला स्वर कोकिला शारदा सिन्हा कोरोना पर जीत हासिल क’ स्वास्थ्य लाभ केलनि अछि. सोशल मीडिया पर वीडियो शेयर क’ ओ स्वयं एहि बातक पुष्टि केलनि अछि. सोशल मीडिया पर जे वीडियो सोझां आएल अछि, ओहि मे शारदा सिन्हा अस्पताल मे नजरि आबि रहल छथि आ स्वास्थ्य कर्मचारी हुनका फूल माला पहिरा रहल छथि.
ज्ञात हो जे किछु दिन पहिने सोशल मीडिया पर शारदा सिन्हा केर निधन केर समाचार वायरल भ’ गेल छल जे कि मिथ्या आ अफवाह साबित भेल. एहि घटनाक बाद स्वयं शारदा सिन्हा सोझां आबि लोक सब कें अपन सलामतीक बात कहैत शीघ्र ठीक होएबाक आशा जनओलनि.
🙏🙏 हर प्रार्थना मेरी एक एक सांस का सहारा बनी । आप सभी ने अपनी दुआओं से मुझे वापिस स्वस्थ कर दिया । एक एक व्यक्ति का हृदय...Posted by Sharda Sinha on Saturday, 5 September 2020
एहि सं पहिने शारदा सिन्हा कोरोना संक्रमित होएबाक जानकारी अपने फेसबुक माध्यम सं देने छलीह. ओ वीडियो संदेश जारी क’ कोरोना संक्रमण केर विषय मे बतओने छलीह. शारदा सिन्हा वीडियो संदेश मे कहने छलीह, 'अहां सब कें ई जानि क' कष्ट होएत जे हम कोरोना महामारी केर चपेट मे आबि चुकल छी.'
ओ इहो कहलनि जे ने जानि कोना हुनका ई संक्रमण भेल अछि जखन कि ओ कोनो बाहरी सम्पर्क मे नै रहल छथि. एहना लागि रहल अछि जे कोरोना अपने चलि क' घर धरि आएल अछि. एतेक सावधानी रखलाक बादो हुनका ई संक्रमण भेल अछि ताहि सं ओ स्वयं आश्चर्य मे छथि.
आब अंततः हमरा सब कें सुखद समाद भेटल अछि जे शारदा सिन्हा स्वस्थ छथि. ओ शीघ्र पहिने जकां सोशल मीडिया पर एक्टिव हेतीह से अपेक्षा. मिथिमीडिया टीम हिनक शतायु, दीर्घायु होएबाक कामन करैत अछि!


text:
मध्यमग्राम कांड कें ल' मैथिल समाज केर निष्क्रियता पर प्रश्न ठाढ़ भेल. पछाति न्याय केर मांग हेतु कलकत्ता सहित अन्यान्य स्थान पर प्रदर्शन आदि सेहो भेल. एहि विषय पर मिथिला विकास परिषद् केर राष्ट्रीय अध्यक्ष अशोक झा सं मिथिमीडिया विस्तृत बातचीत केलक. प्रस्तुत अछि बातचीत केर अंश—
अपने सं भेंट-घांट केर अनेक अवसर भेटैत अछि, मुदा एखन हम मध्यमग्राम कांड केर विषय मे चर्च करबाक हेतु उपस्थित छी?
मध्यमग्राम कांड केर जतेक भर्त्सना कएल जाय, कम अछि. एहन कांड समाज कें आघात पहुँचओबैत अछि. एहि मामिला मे पीड़िता मिथिलाक समस्तीपुर सं सम्बन्ध रखैत अछि. अपराधी कें कड़गर सजाय होयबाक चाही. हम सभ बहुत बेसी दुखी छी आ चिंतित सेहो. एहन कांड सभ झकझोरि क' राखि देइत अछि. आ पीड़ित मैथिल अछि, ताहि सं आओर बेसी मोन कचोटित अछि.
एक समाचारपत्र केर समाद, जे 'मैथिल समाज सं पीड़ित परिवार कें मदति नहि भेटलैक' पर लोकक कान ठाढ़ भेल छल. एतेक मैथिल संगठन आदि रहने एहन सन बात?
देखियौ, मीडिया अपना दिस सं किछु लिखओ. धरातल पर काज कयनिहार लोक अपन काज करैत अछि. एहू मामिला मे हमरा सभ पहिने सं एक्टिव छी. ई घटना बहुत बेसी शर्मनाक अछि. अपराधी सभ क्रूरता केर हद पार क' गेल. आपराधिक मामिला मे पुलिस-प्रशासन अपन काज करैत अछि. रहल सामाजिक संरक्षणक आ मदति केर बात त' हमरा सभ आरम्भहि सं तत्पर छी.
एहि मास केर पहिल तारीख सं कलकत्ता मे हलचल बढल अछि. पुलिस-प्रशासन पर निष्क्रियता केर आरोप लगैत अछि. एकरा कोना देखैत छी?
पुलिस-प्रशासन पर जे आरोप अछि, ताहि कें ल' हम मुख्यमंत्री ममता बनर्जी कें पत्र लिखि दोषी पुलिस पर एक्शन लेबय हेतु निवेदन कयल. अपराधी गिरफ्त में अछि. हमरा सभ अपराधी कें फांसी हो एकर मांग कयल अछि. सुदीप बंद्योपाध्याय सं सेहो बात कयल. एतबे नहि, मुख्यमंत्री सं भेंट क' रहल छी एहि विषय पर. समय सेहो भेटि गेल अछि भेंट हेतु. हम अपना दिस सं पूरा प्रयास क' रहल छी. 2 जनवरी सं एहि सभ मे हम सभ लागल छी.
मिथिला विकास परिषद् ओ अशोक झा सं मैथिल लोकनि कें बहुत बेसी आस छै. लोक कें शुरू मे लगलै जे परिषद् एहि मामिला मे किछु नहि कयलक! बहुत किछु लिखल-पढ़ल गेल. बाजल-सुनल गेल. एहि विषय में किछु?
एहि समस्त मामिला मे राजनीति भ' रहल अछि, जे दुखद अछि. पीड़ित परिवार एतय एक राजनीतिक दल समर्थित संस्था केर संरक्षण मे छल. ओतहु हुनक सभ सं निकट आ विकट परिस्थिति मे जे सदति संग छलाह ओ मैथिल छथि. तैं समाज सं निराशावला बात कतेक सत्य अछि से बुझल जा सकैछ. ककरो कोनो परिस्थिति मे अपने समाज आ समाज केर लोक काज अबैत छै. पीड़ित परिवार कें ल' जेहन राजनीति भेल ताहि मे हमरा अपन स्थान देखय पड़ल, समय देखय पड़ल. हम मैथिल छी, एहि सम्बन्ध सं पीड़िता केर श्राद्ध स्थल पर परिवार कें भरोस ओ आर्थिक मदति देबय लेल गेलहुँ त' सभ ठीक छल मुदा ओतहु एक राजनीतिक पार्टी केर किछु नेता सभ हमरा पूछय लगाय 'हू आर यू'. ओतुक्का स्थिति बेस भयावह बुझायल. आब कहू जे की क' सकैत छलहुँ? तथापि मिथिला विकास परिषद् एक प्रवासी विषयक संस्था बना एहि समस्त मामिला कें देखि रहल अछि. मौन जुलूस आदि सेहो निकलल. हम सभ प्रवासी लोकनि कें एक मंच पर अनबाक हेतु तत्पर छी. मुदा हमरा नहि लगैए जे दर्जनो मे गिनल जा रहल मैथिल संस्थादि एहि कें समर्थन मे छथि. घटनाक बाद परिषद् अपन कार्यक्रम सभ रद्द क' देलक अछि आ अपील सेहो केलक जे मैथिल संस्थादि अपन कार्यक्रम सभ रद्द क' एहि मामिला कें देखय आ एकजुट आंदोलन करय, मुदा हम देखैत छी जे अन्य संस्था सभक नाच-गाना, नाटक आदि कार्यक्रम सभ तय कार्यक्रम अनुसार भ' रहल अछि. किनको कोनो दिक्कत नहि छनि. ई स्थिति सेहो नीक नहि कहल जा सकैछ.
बिहार सरकार द्वारा आर्थिक मदति ओ वापसी केर प्रस्ताव पर किछु टिप्पणी?
बेस नीक. एहू विषय मे लोक बहुत-किछु बजैत अछि. चुनावी मौसम छै. आदि-आदि. मुदा हमरा जनैत ई मदति कनेक राहत पहुँचओलक पीड़िता परिवार कें. मुदा सरकारी मदति हिसाबे मदति राशि बहुत नगण्य अछि. बिहार सरकार केर नौकरी आदिक जे प्रस्ताव छै से नीक. ओ लोकनि राष्ट्रपति सं भेंट कयलनि, बिहार गेलाह आ फेर पश्चिम बंगाल आयल छथि. कानून अपन काज क' रहल अछि. पश्चिमबंग सरकार सेहो अपना दिस सं लागल अछि. हम मामिला मे मुख्यमंत्री ममता बनर्जी सं भेंट क' अपन बात राखब. अपन लोकक बात राखब. आश्वस्त करी जे मिथिला विकास परिषद् अपन काज क' रहल अछि. शेष संस्थादि केर संवेदनहीनता सं क्षुब्ध छी.
मिथिला विकास परिषद् आ अपने एहि मामिला मे की कयल आ की सभ क' रहल छी, से स्पष्ट कयल जाय?
घटनाक तुरत बाद हमरा सभ पहिने सुदीप बंद्योपाध्याय सं बात कयल. मुख्यमंत्री कें पत्र लिखल ओ आब भेंट करबाक समय सेहो भेटि गेल अछि. एतबे नहि, मिथिला विकास परिषद् केर एक सदस्य पीड़िता परिवारक गाम जा हुनका विषय मे समस्त वस्तु-स्थिति बुझलनि अछि आ स्थानीय पंचायत स्तर केर प्रतिनिधि सं हम स्वयं फोन पर बात कयल. एतुक्का सभ स्थिति ककरो सं नुकायल नहि छै. आब देखैत छी. हमरा सभ योग्य जे करय लेल किछु हेतैक त' ताहि मे कसरि नहि हेतैक. हं, मामिलाक राजनीतिकरण सं असहजता अवश्य आबि गेल छै. मुदा हमरा सभ अपना दिस सं तत्पर छी आ से आरम्भहि सं.
मिथिला-मैथिल-मैथिली अहाँ सं बहुत बेसी आशा रखैत अछि. भरोस अछि अपनेक सक्रियता मैथिल समाज, विशेष क' स्थानीय प्रवासी लेल सहायक होयत?
अवश्य. भरोस कें बनओने राखब कठिन छै, असम्भव नहि. मिथिला विकास परिषद् अपन गठनक बादहि सं तत्पर रहल अछि. हमर सभक एक्टिविटी सदा नीक रहल अछि. परिषद् अपन कार्य आ कार्य-पद्धति सं लोक कें संदेश देइत अछि. ओना व्यर्थ बात आ वाद-विवाद लेल बहुत संस्था सभ अछि. एतय संस्थागत राजनीति बहुत बेसी अछि. कार्यक्रम ओ कार्य-नीति मिथिला विकास परिषद् लग अछि. लोकक भरोस पर ठाढ़ रहबाक पूर्ण प्रयास मे छी. धन्यवाद.


text:
बिहार मे कोरोना संक्रमणक सबसा कम शिकार बच्चा आ 60 वर्ष सं बेसी उम्रक व्यक्ति अछि। अहिमे सेहो अखनि धरि बच्चा सं बुजुर्गक तुलना मे एक फीसदी कम संक्रमित भेल अछि। स्वास्थ्य विभागक आधिकारिक सूत्रक सं भेटल जानकारीक अनुसार बिहार मे 0-10 साल कें आयु समूह मे शामिल बच्चा राज्यक कुल संक्रमित मे मात्र चाइर फीसदी अछि। जखन पांच फीसदी कोरोना संक्रमित मरीज 60 वर्ष सं अधिक उम्रक अछि। विभागक अनुसार राज्य मे 0 सं 10 साल केर उम्र वला 3008 बच्चा कोरोना वायरस सं संक्रमित भेल अछि। ओतय, 65 वर्ष सं अधिक उम्र वला 4736 बुजुर्ग कोरोना संक्रमण सं संक्रमित भेल अछि।
सबसा अधिक 21 सं 30 सालक युवा कोरोना संक्रमित
जानकारी कें अनुसार राज्य मे सबसा बेसी 21 सं 30 सालक युवा कोरोना संक्रमित भेल अछि। राज्यक कोरोना संक्रमित मरीज मे 28 फीसदी अहि आयु समूह कें संक्रमित मरीज अछि। जखन 24 फीसदी कोरोना संक्रमित मरीज 31 सं 40 वर्ष कें आयु समूह वला व्यक्ति अछि।
11-20 आ 51-60 उम्र वला समान रूप सं संक्रमित
राज्य मे 11 सं 20 साल कें किशोर आ 51 सं 60 साल कें व्यक्ति समान रूप सं कोरोना संक्रमित भेल अछि। दुनू आयु समूहक 11-11 फीसदी संक्रमित मरीजक पहचान कयल गेल।
24 फीसदी संक्रमित 31 सं 40 सालक
सूत्रक अनुसार राज्य मे 24 फीसदी कोरोना संक्रमित मरीजक पहचान 31 सं 40 साल कें आयु समूह वला वर्ग सं कयल गेल। ई उच्च जोखिम वला 21 सं 30 सालक व्यक्ति कें समूहक बाद सबसा अधिक संक्रमणक शिकार भेल अछि।
इन्फो: –
उम्र समूह संक्रमित (प्रतिशत मे)
0- 10 4
11-20 11
21-30 28
31-40 24
41- 50 17
51-60 11
60 सं अधिक 5


text:
नव दिल्ली. पृथक मिथिला राज्यक मांग कें ल' संसद सत्र केर पहिल दिन अर्थात 21 फरवरी कें मिथिला विकास परिषद् द्वारा दिल्ली केर जंतर-मंतर पर धरना देल गेल. एहि अवसर पर पृथक राज केर सैकड़ो समर्थक जुटल छलाह. जमि क' नाराबाजी कयल गेल. मिविप केर राष्ट्रीय अध्यक्ष अशोक झा मिथिमीडिया कें कहलनि जे आन्दोलन मे मिथिला विकास परिषद् कने बेसी सक्रिय होयत. हम सभ बहुत दिन सं देखि रहल छी. सरकार कें कनियो धियान नहि छैक. निन्न तोड़य पड़तैक. लगभग आठ शताब्दी पहिने मिथिला अलग देश छल. एकर इतिहास पांच हजार साल सं बेसी पुरान अछि. 1956 मे कनेक आस जागल छल जे भाषा आधार पर प्रान्त गठन सं भारतीय गणराज्य मे मिथिला राज्य बनत. मुदा किछु ने भेल. एम्हर तेलांगना आ गोरखालैंड केर आवाज सुनल जाइत छैक मुदा मिथिला राज्यक मांग पर सरकार कें कनियो धियान नहि छैक.
ओ कहलनि जे मिथिला केर मांग सदति शांतिपूर्ण रहल अछि आ आगुओ रहत. शांतिपूर्ण आन्दोलन पर सरकार केर दृष्टि नहि पडैत छैक. ई स्थिति चिंताजनक अछि. उत्पाती तत्वक बात पर सरकार तुरंत कान ठाढ़ करैत अछि मुदा शांति पूर्ण मिथिला राज्यक मांग कें मोजर नहि देल जाइत अछि. हम सभ आन्दोलन मे शांति बनौने राखब. सभ समस्या केर निदान छैक.
एकर संगहि अशोक झा आह्वान कयलनि जे सभ संस्था सभ कें संग आबि आन्दोलन कें मजगूती प्रदान करबाक चाही. ओ कहलनि जे कोलकाता मे शीघ्र सभ संस्था जे मिथिला राज्यक मांग हेतु साकांक्ष छथि, तकर प्रतिनिधि दल सभक संग एक सभा आयोजित कयल जायत आ आन्दोलन मे नव प्राण फुंकल जायत.
धरना मे अमरेन्द्र झा, कुमार वैभव दास, डॉ हियाज अंसारी, कामेश्वर पासवान आदि सेहो अपन विचार व्यक्त कयलनि. धरनाक बाद राष्ट्रपति, प्रधानमंत्री आ केन्द्रीय गृह मंत्री कें ज्ञापन सौंपल गेल. (Report: मिथिमीडिया ब्यूरो)
ओ कहलनि जे मिथिला केर मांग सदति शांतिपूर्ण रहल अछि आ आगुओ रहत. शांतिपूर्ण आन्दोलन पर सरकार केर दृष्टि नहि पडैत छैक. ई स्थिति चिंताजनक अछि. उत्पाती तत्वक बात पर सरकार तुरंत कान ठाढ़ करैत अछि मुदा शांति पूर्ण मिथिला राज्यक मांग कें मोजर नहि देल जाइत अछि. हम सभ आन्दोलन मे शांति बनौने राखब. सभ समस्या केर निदान छैक.
एकर संगहि अशोक झा आह्वान कयलनि जे सभ संस्था सभ कें संग आबि आन्दोलन कें मजगूती प्रदान करबाक चाही. ओ कहलनि जे कोलकाता मे शीघ्र सभ संस्था जे मिथिला राज्यक मांग हेतु साकांक्ष छथि, तकर प्रतिनिधि दल सभक संग एक सभा आयोजित कयल जायत आ आन्दोलन मे नव प्राण फुंकल जायत.
धरना मे अमरेन्द्र झा, कुमार वैभव दास, डॉ हियाज अंसारी, कामेश्वर पासवान आदि सेहो अपन विचार व्यक्त कयलनि. धरनाक बाद राष्ट्रपति, प्रधानमंत्री आ केन्द्रीय गृह मंत्री कें ज्ञापन सौंपल गेल. (Report: मिथिमीडिया ब्यूरो)


text:
गोविन्द वल्लभ पन्त
पण्डित गोविन्द बल्लभ पन्त या जिबी पन्त (जन्म १० सितम्बर १८८७ - ७ मार्च १९६१) प्रसिद्ध स्वतन्त्रता सेनानी आ वरिष्ठ भारतीय राजनेता छल। ओ उत्तर प्रदेश राज्य के प्रथम मुख्य मन्त्री आ भारत के चौथा गृहमंत्री छल।[२] सन १९५५ मे उनका भारतरत्न से सम्मानित कएल गेल। गृहमंत्री के रूप मे उनकर मुख्य योगदान भारत क भाषा के अनुसार राज्य मे विभक्त करनाइ तथा हिन्दी क भारत क राजभाषा के रूप मे प्रतिष्ठित करनाइ छल।[३]
प्रारम्भिक जीवन[सम्पादन करी]
इनकर जन्म १० सितम्बर १८८७ क अल्मोडा जिला के श्यामली पर्वतीय क्षेत्र स्थित गाम खूंट मे महाराष्ट्रीय मूल के एक कऱ्हाडे ब्राह्मण कुटुम्ब मे भेल। इनकर माँ क नाम गोविन्दी बाई आ पिता क नाम मनोरथ पन्त छल। बचपन मे ही पिता क मृत्यु भ जाइ के कारण उनकर परवरिश उनकर दादा बद्री दत्त जोशी केलक। १९०५ मे ओ अल्मोडा छोड देलक आ इलाहाबाद चलि गेल। म्योर सेन्ट्रल कलेज मे ओ गणित, साहित्य आ राजनीति विषयसभ के बढिया विद्यार्थिसभ मे सबसँ तेज छल। अध्ययन के साथ-साथ ओ कांग्रेस के स्वयंसेवक क कार्य सेहो करैत छल। १९०७ मे बी०ए० आ १९०९ मे कानून क डिग्री सर्वोच्च अंक के साथ हासिल केलक। एकर उपलक्ष्य मे उनका कलेज क तरफ से "लैम्सडेन अवार्ड" देल गेल।
प्रारम्भिक जीवन[सम्पादन करी]
स्वतन्त्रता संघर्ष मे[सम्पादन करी]
मुख्यमन्त्री कार्यकाल[सम्पादन करी]
गृह मंत्री कार्यकाल[सम्पादन करी]
आलोचनासभ[सम्पादन करी]
मृत्यु[सम्पादन करी]
स्मारक आ संस्थान[सम्पादन करी]
परिवार[सम्पादन करी]
सन्दर्भ सामग्रीसभ[सम्पादन करी]
- ↑ "जीवन परिचय", UP Govt., ११ मई २०१०, अन्तिम पहुँच १७ अक्टूबर २०१४।
- ↑ Govind Ballabh Pant गोविन्द वल्लभ पन्त
- ↑ "Govind Ballabh Pant Engineering College, Pauri Garhwal, Uttarakhand". Gbpec.net. Retrieved 1 January 2013.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 26 मई 2013
दरमाहा
-नमस्कार, नमस्कार ।सब कुशल अछि ।अपन बताउ?
-की कहौं, हालत पस्त अछि ।
-से किए यौ? हम तँ मजामे छी ।
- छऽ माससँ दरमाहा नै भेटल ।ओना अहाँक तँ अनुबन्धपर छी तखन एते ठाठ-बाठ कोना ?
-असलमे सरकारी दरमाहा नै अछि तँ की भेल, जनताक दरमाहमे कोनो कमी नै अछि ।
-जनता अहाँकें पाइ किए देत?
-आब मूर्खकें के समझेतै? टेबुलपर नै जा कऽ हमरा मार्फत काज करबाएत तँ दरमाहा देबैये पड़तै ने ?
अमित मिश्र


text:
मनुष्य जहिया पहिल प्रश्न पुछलक, मानवता तहिये परिपक्व भए गेल छल। प्रश्न पुछबाक आवेगक अभाव भेने समाजक गतिशीलता समाप्त समाप्त होबए लगैत छैक। तें एकटा जागृत समाजक चेतना संपन्न लोक केँ प्रश्न करबाक चाही। ओकर उत्तरक मादे चिंतनशील तथा क्रियाशील होएबाक चाही। ई प्रश्न सभ तखन विशेष मौलिक होइत छैक जखन ई माटि-पानि केँ सरोकार सँ उठैत छैक आ एहि तरहक अनुभव सँ उठल प्रश्न लोक समाज केँ चेतन बनौने रहैत छैक। किछु एहने प्रश्नक श्रृंखला आइ काल्हि मुकुंद मयंक बनौने छथि। ई प्रश्न सभ हिनक उद्द्यमक बाट मे उपजल प्रश्न थिक जे सहजहिं ग्राह्य होइत अछि। एहि श्रृंखला बद्ध प्रश्न सँ समाज मे किछु सार्थक होएबाक मुकुंदक ई प्रवृत्ति अवश्य अकानल जएबाक चाही। अस्तु ,एकाकार होइ एहि प्रश्न सबसँ ...
विद्यापति के छथि? सॉरी, के छलाह ? पहिल बेर ई नाम सुनल 'विद्यापति पर्व समारोह' वाक्य सँ (कारण प्राथमिक वा माध्यमिक स्तर पर तँ कोनो एहेन व्यवस्था छैक नहि जाहि सँ पता चलैत जे विद्यापति नामक कोनो प्राणी कहियो भेल छला) । समारोह केहन ? जाहि ठाम सबटा गायक-गायिका सब आबैत छथि? जकरा हम अहाँ भरि राति फ्री मे देख-सुनि सकैत छी ।बाद मे कोनो-कोनो समारोहक सम्मारिका देखल-पढ़ल । जाहि सँ पता चलल जे ओ कवि छलाह । लेखक छलाह । साहित्यकार छलाह। जिनका दोसर भाषाक लोक जबरदस्ती अपना भाषाक लेखक कहैत छल। ओ तँ धन्यवाद कही ग्रियर्शन केँ जे साबित केलनि जे हुनक लिखल भाषा मैथिली छल।
सामा भसेबा दिन विद्यापति केँ किछ भेल छलैन (कार्तिक महीना के पूर्णिमा दिन ई गप्प बाद में बुझल )।जन्म वा मृत्यु ?अखनो नहि बुझल अछि ठीक सँ। ककरो सँ पूछ पड़त ।
समारोह पहिने सिमित संस्था सब द्वारा होइत छल आ ख़ास क' कार्तिक पूर्णिमाक दिन । मुदा आब प्रायः देशक सब प्रमुख शहर में कहियो कियो मना लइत अछि । समान्यतः ई आयोजन शनि दिन के कएल जाएत ।( हमरा सभ नहि बिसरि जे शनि -रवि दिन के लोक केँ छुट्टी रहैत अछि आ लोक सभ एहि दिन मनोरंजन के मूड में रहैत छथि । )
समान्यतः समारोह केँ आमंत्रण कार्ड पर गायक-गायिका के फोटो रहत ।आब तँ लाखो मे खर्च कएल जाएत अछि। साहित्यकार सब केँ बजाएब कवि के बजाएब कविता आदि पाठ कराएब ई सब तँ बुझु जे अनसोहात बाला गप भ' गेल । जँ (गलती सँ) बजायो लेल गेल वा कार्ड पर नाम द' देल गेल ताहि के बाबजूद मंच पर उचित समय नहि देल जाएत अछि ।हालाँकि एहेन बहुत कम जगह होइत अछि ,मुदा होइत अछि खैर जे जेना ...
एहि ठाम पंडित गोविन्द झाक एकटा फेसबुक पोस्ट पर ध्यान दी -आइ विद्यापति स्वर्ग मे सोचैत होएताह, जँ बंगाल मे जनमल रहितहुँ तँ हमर डीह पर मेला लगैत आ कोनो महान् मुखर्जी अपना हाथें दीप बारितथि। आओर जँ पागधारी आ तागधारी नहि होइतहुँ तँ पूछू नहि। संतोष मात्र एतबे जे हमर श्राद्धक भोज खूब जमि रहल अछि यत्र -तत्र -सर्वत्र, बिसफी टा कें छोडि।
महत्वपूर्ण ई छै जे जाहि भाषा के लेखक केँ नाम पर एतेक रमन-चमन ताहि भाषाक कोनो पोथी ठीक सँ 200 - 300 प्रति किएक नहि बिका रहल अछि । मैथिली मे कोनो फूल टाइम लेखक किएक नहि अछि ? कोनो प्रकाशक किएक नहि अछि जिनक रोजी रोटी मैथिली सँ चलै ? विद्यार्थी सभक शिक्षा के माध्यम मैथिली किएक नहि ? रोजगारक माध्यम मैथिली किएक नहि ? हमरा सबकेँ रोजगार वास्ते घर सँ एतेक दूर किएक रह पड़ैत अछि ? हम्मर भाषा किएक पछुआयल अछि ? हम्मर सभक क्षेत्रक विकास किएक अवरुद्ध अछि ? एहि सब पर विचार आवश्यक बुझना जा रहल अछि । मुदा करत केँ ? हम सब करब और के करत ?
बेसी नहि करब मास मे मात्र 20 टाका के मैथिली पोथी कीनब , आब तँ बहुत आसान भ' गेल पोथी कीनब । बच्चा के अंग्रेजी स्कुल पढाऊ मुदा मैथिली सेहो सिखाउ , फ्रेंच बजनाय सिखाउ मुदा मैथिली सेहो सिखाउ।
मखान केँ खेती नहि क' सकब मुदा मिथिला क्षेत्र मे उपजल मखान तँ प्रयोग कए सकैत छी , बच्चा सब सँग छः मास साल भरि मे एक बेर तँ गाम आबिये सकैत छी। ई सामाजिक आ आर्थिक दुनु दृष्टि सँ लाभदायक छैक । मिथिला पेंटिंग विश्व भरि मे पहुँच गेल मुदा हमरा अहाँ के डाइनिग हॉल मे नहि पहुँचल अछि।
हम सब बेसी पाय वाला नहि तँ कम सँ कम सस्ता वाला पेंटिंग्स तँ कीने सकैत छी। एही सँ कतेक बच्चा सब लिव इन रिलेशन सीप बुझ लागल अछि ओकरा सबके मधुश्रावनी ,जरौर और बहुत किछ छै तकरा बतेबाक-बुझेबाक बेगरता छै । एहि सब सँ हटि क' जे सब सँ बेसी जरुरी मुद्दा अछि जे हम सब ई सोंची जे मिथिला क्षेत्रक किसान के भलाइ कोना हेतै ? ओ सभ कोन काज करता जाहि सँ हुनका सबकेँ नीक आमदनी भ' सकत । मिथिला क्षेत्रक युवा कोन तरहक शिक्षा ग्रहण करय जाहि सँ ओकरा सबकेँ नीक रोजगार भेटै।
मिथिला क्षेत्रक कोन-कोन एहन वस्तु-विचार छैक जाहि माध्यम सँ हम सब अपना आपकेँ विश्व मानचित्र पर स्थापित क'सकी ओ वस्तु -विचार के खोजबाक खगता छैक
एहि सन्दर्भ मे हम बहुत प्रश्न कएल। कोनो प्रश्न एहि मे नवीन नहि। तखन हम प्रश्न केलहुँ किएक ? आ एकरा मादे हम की प्रयास कय रहलहुँ अछि ? ई सभ पुनः बहुत रास प्रश्न सबकेँ जन्म देत। तेँ एतबे जे जखन सक्रियता सँ एहि मादे हम वा अहाँ साकांक्ष होएब तँ प्रश्न अहूँ केँ मोन मे उठत। प्रश्न एहि लेल नहि जे अपन समस्या गनाबी , प्रश्न एहि लेल जे एहि प्रश्न सँ बहुत गोटे आओर प्रश्न करैथ। ताहि क्रम मे उत्तर सेहो बहरायत। जखन हम प्रश्न करब तँ उत्तर दिस सेहो अग्रसित होएब। आखिर सबहक समाधान कर तँ पड़त हमरे अहाँकेँ । तँ कहिया करब ? एहि अंतिम प्रश्नक उत्तर केँ हम बाट ताकब ...
____________________________________________________________________________________
एहि आलेख मे वर्णित विषय वस्तु पूर्णतः लेखक केर व्यक्तिगत विचार छनि। एहि सँ सम्बद्ध कोनो तरहक संवादक लेल लेखकक ईमेल mukundjee.mayank@gmail.com पर संपर्क कएल जएबाक चाही।


text:
माछ चारा मिल खुलत
बिहार मे सरकार माछ उत्पादन बढ़ाबय के कोशिश मे जोर-शोर सं जुटि गेल अछि. सरकार के कोशिश अछि जे राज्य मे माछ के एतेक उत्पादन होए जेहि सं देश भर के माछ के मांग पूरा भs सकय. एहि के लेल निजी-सरकारी भागीदारी ...पीपीपी के तहत राज्य मे करीब 50टा माछ चारा मिल खोलल जाएत. सरकार के कोशिश ई रहत जे हर जिला मे कम सं कम एकटा माछ चारा मिल खुलय. ओना दरभंगा... मुजफ्फरपुर... कटिहार... पटना आओर रोहतास मे दू-दू टा चारा मिल खोलल जाएत.
बिहार मे आमतौर पर माछ के चारा नहि देल जाएत अछि. किछ ठाम देल जाएत अछि जतय माछ पालन... जीरा पालन होएत अछि. मुदा आब जखन राज्य मे चारा मिल खुलि जाएत त लोक बेसि सं बेसि एकर इस्तेमाल करताह ...जेहि सं पैदावार बढ़त. ओना लोक खुद सेहो एकर चारा बना लय छथिन्ह. चारा मे सरसों के खली... धान के भूसी आओर छोटका माछ के चूर्ण मिलाएल जाएत अछि. एहि सभ के मिलाकs बनल चारा के पोखर के पानि मे छींट देल जाएत अछि. ई पानि पर तैरत रहैत अछि. उतराएत रहैत अछि... आओर माछ एकरा खा लैत अछि.
एकटा माछ चारा मिल पर करीब 12 लाख के खर्च आबैत अछि. एहि मे मिल लगाबय वाला के तीन लाख सरकार सं मिलत बाकी के नौ लाख लोन के रूप मे देल जाएत. सरकार के कहनाय अछि जे एहि सं बेसि सं बेसि लोक माछ पालन सं जुड़ताह आओर कमाए-खाए लेल जे दिल्ली-पंजाब जाए छथि... से नहि जएताह. लोक के आमदनी बढ़त.
मिथिला के लेल सरकार के ई योजना विशेष महत्व रखैत अछि. किएक त मिथिला के गाम-गाम... टोले-टोल मे जतय जाउ दू- चारि टा पोखर... डबरा जरूर मिल जाएत. आब जखन सरकार के जोर माछ उत्पादन पर अछि त लोक सभ फेर सं एहि पर ध्यान देताह. आओर अपन मिथिला के लोक के आओर कि चाही माछ-भात सं बेहतर भोजन आओर कि भs सकैत अछि. पेट के संग मन सेहो तृप्त करु आओर पाई सेहो कमाउ.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
वेश्यावृत्ति
आर्थिक लाभक लेल अन्य पुरुषसँ यौन सम्बन्ध राखनाए या कोनो भी प्रकारक यौन सेवा प्रदान केनाए वेश्यावृत्ति या देहव्यापार कहलाबैत अछि ।[१] एहि प्रकार वेश्यावृत्ति केनिहार महिलाके वेश्या या यौनकर्मी कहल जाइत अछि, तँ सेवा लेनिहारके विविध नामसँ जानल जाइत अछि । वेश्यावृत्ति यौन व्यापारक एकटा अंश छी । वेश्यावृत्ति सम्बन्धि कानुन सेहो राष्ट्र अनुसार अलग अलग होइत अछि । कतौ कतौ वेश्यावृत्तिके विश्वक सबसँ पुरान पेशाक रुपमे लेल पावल जाइत अछि ।[२]संस्कृत कोशमे ई वृत्ति धारण केनिहार महिलासभक लेल विभिन्न संज्ञा देल गेल अछि । वेश्या, रूपाजीवा, पण्यस्त्री, गणिका, वारवधू, लोकाङ्गना, नर्तकी आदिक गुण आ व्यवसायपरक अमिघा छी - 'वेशं (बाजार) आजोवो यस्या: सा वेश्या' (जकर आजीविकामे बाजार हेतु होए, 'गणयति इति गणिका' (रुपया गिनैवाली), 'रूपं आजीवो यस्या: सा रूपाजीवा' (सौन्दर्य मात्र जकर आजीविकाक कारण होए); पण्यस्त्री - 'पण्यै: क्रोता स्त्री' (जकरा रुपया दऽ आत्मतुष्टिक लेल क्रय करि लेल गेल होए)।
इतिहास[सम्पादन करी]
वेश्यावृत्ति लगभग सभ सभ्य देशसभमे आदिकालसँ विद्यमान रहल आयल अछि । एकरा सदैव सामाजिक यथार्थक रूपमे स्वीकार कएल गेल अछि आ विधि आ परम्पराद्वारा एकर नियन्त्रण होइत रहल अछि ।[३] सामन्तवादी समाजमे ई अभिजातवर्गक कलात्मक अभिरुचि आ पार्थिव गौरवप्रदर्शनक माध्यम छल । आधुनिक यान्त्रिक समाजमे ई लोकसभक विवशता, मानसिक विक्षेप, भोगैषणा आ निरन्तर बढैत आन्तरिक कुन्ठाक क्षणिक उपचारक साधन छी । वस्तुत: ई विघटनशील समाजक सहज अङ्गक रूपमे विद्यमान रह अछि । सामाजिक स्थितिमे आरोह अवरोह आबैत रहल अछि, मुदा एकर अस्तित्व अक्षुण्ण, अप्रभावित रहल अछि । पश्चिमी भागक प्राचीन देशसभमे वेश्यावृत्ति धार्मिक अनुष्ठानसभक साथ सम्बन्ध रहल अछि ।
वेश्यावृतिक कारण[सम्पादन करी]
आधुनिक युगमे नारीसभके वेश्यावृत्ति दिस प्रेरित केनिहार प्रमुख कारण निम्नलिखित अछि-
आर्थिक कारण[सम्पादन करी]
अनेक महिलासभ अपन आ आश्रितसभक भुखक ज्वाला शान्त करैक लेल विवश भऽ ई वृत्तिके अपनाबैत अछि । जीविकोपार्जनक अन्य साधनसभक अभाव तथा अन्य कार्यसभक अत्यन्त श्रमसाध्य आ अल्वैतनिक होमएक कारण वेश्यावृत्ति दिस महिला आकर्षित होइत अछि ।
सामाजिक कारण[सम्पादन करी]
सन्दर्भ सामग्रीसभ[सम्पादन करी]
- ↑ "Prostitution Law & Legal Definition", US Legal, अन्तिम पहुँच १९ मार्च २०१३।
- ↑ The prostitution of women and girls - Page 5; Ronald B. Flowers - 1998
- ↑ "Iran – Facts on Trafficking and Prostitution", Uri.edu, अन्तिम पहुँच २३ मई २०१०।


text:
पटना। बिहार सरकार अगिला छह साल मे पटना कए मेट्रो सुविधा प्रदान क देत। वर्ष 2021 तक पटना मे मेट्रो दौडेबाक लक्ष्य सरकार तय क लेलक अछि। 28 किलोमीटर क पहिल चरण क काज अगिला साल शुरु भ जाएत। योजनाक अनुसार पहिल चरण मे 12टा स्टेशन बनाउल जाएत आ हर पांचम मिनट पर लोक कए मेट्रो क सुविधा उपलब्धत होएत।
नगर विकास विभाग स भेटल जानकारी क अनुसार पटना मे मेट्रो 15 किलोमीटर भूमिगत, 12 किलोमीटर एलिवेटेड आओर लगभग आधा किलोमीटर जमीन पर दौड़त। मेट्रो लेल 90 मेगावाट बिजली क जरूरत होएत। एकरा लेल आईएसबीटी, दानापुर आ मीठापुर मे पावर सब स्टेशन बनेबाक तैयारी शुरु भ गेल अछि। हालांकि शुरू मे 20 स 25 मेगावाट बिजली क जरूरत होएत। मीठापुर आ आईएसबीटी मे कोच
मेंटेनेंस डिपो सेहो बनेबाक योजना अछि। उल्लेेखनीय अछि जे पहिल चरण मे रूट वन क तहत मेट्रो मार्ग में दीघा, दीघा घाट आईटीआई, न्यू पाटलिपुत्रा कालोनी, शिवपुरी, डाकबंगला, आकाशवाणी, कारगिल चौक, पीएमसीएच, पटना विश्वविद्यालय, प्रेमचंद रंगशाला, दिनकर चौक, एनएमसीएच, कुम्हरार पार्क, गायघाट (महात्मा गांधी सेतु), जीरो माइल आओर न्यू आईएसबीटी पर स्टेसशन बनत। तहिना रूट टू पर दानापुर कैंट, शताब्दी स्मारक (सगुना मोड़), आरपीएस मोड़, आईएएस कालोनी, रूकनपुरा, राजा बाजार, जेडी वीमेंस कालेज, राजभवन,
सचिवालय, हाईकोर्ट, इनकम टैक्स गोलंबर, पटना जंक्शन, चाणक्य ला यूनिवर्सिटी आओर मीठापुर बाइपास चौक पर स्टेशन होएत।


text:
मिथिलाक गाम घर :
हमारा लग रहब : ९
हमारा लग रहब : ओना प्रणव के देखि क हस्बाक कोनो कारण नहीं छलैक । मोटे कप्राक मुदा देह झाप्वा जोकर पाजामा - कुर्ता देह पर रहित छलैक हरदम । कपरा उघारी क बेत स देह फूल ब बाला नेंग्रा गुरूजी नहीं छलैक आब । क्लास तेअचेर मिर्ज़ा साहेब आ हेड मास्टर साहेब दुनु बार मानित छलैक ओकरा । क्लास में सदिखन फर्स्ट करैत छल, आ मोनिटर सेहो छल । सभ पर दाख चालिक ओकर । मुदा कम्मे ब्यास में शिल्ला क जे धाख ओकर मों पर जम्लैक से अइयो छलैक । भरिसक से नहीं छलैक । ओकर अहंकारे ओकरा रोकैत छलैक । दुनु बहिन स नहीं बाजबाक जे सपाट खेने छल से ओकरा बिसरल नहीं छलैक । गीदरक नेरी खाय बाक सपाट खेने छल ओ ।
मुदा सप्पत तोरी देलकैक शिला एक दीन । मेट्रिक केर टेस्ट परीक्षा होमय बाला छलैक । स्कूल स घुरैत काल शिला टोकी देलकैक ओकरा - कन्ने अप्पन अन्ग्रेज्जी केर कॉपी दिय त ?
प्रणव केर बिश्बास नहीं भेलैक जे ओकरा टोकने छलैक । मोड़ा लग पास आर कियो नहीं छलैक । तहियो पूछाल्कैक -- हमारा कहैत छि ? शिला हसल्कैक -- आर दोसर के ठाढ़ अछि अहिठाम ?
प्रणव केर ओ हस्सी आ हसित शिला नीक लाग्लैक । मुदा दुबारा सोझ देख बाक साहाश नहीं भेलैक । कॉपी द देलकैक ।
किछु दीनक बाद हिंदी के , फेर बिग्यानक कॉपी मान्ग्ल्कैक शिला । गप - सप होमय लगलैक कक्नो काल , दू, चारी दीन पर । मुदा प्रणव के सभ दीन प्रतिक्छा रहे लगलैक जे फेर आई तोक्तैक । कॉपी सभ सजा क लिख लाग्लैक जे की फेर मान्ग्तैक ।
एक बेर एक सप्प्ताह धरी नहीं किछु मंगल्कैक शिला । प्रणव केर कोना दान लागे लगलैक । ओई दीन स्कूल स घर घुरैत काल वैह मांगी बैस्लक -- कने राप्पिद रेअडिंग वाला किताब देब , थे गुड एंड थे ग्रेट हमारा लग नहीं अछि ।
शीला किताब नहीं आन्ने छलैक । ओकरा गामे पर बाजुल किक साझ में । प्रणव के नहीं जानी कियक खुसी भेलैक । गाम पर अपन कॉपी कित्ताब राखी साझ होइते दौराल कल्लू चौधरी केर घर दिश शिल्ला दर्ब्बजे पर ठाढ़ छलैक कित्ताब नेने । मोड़ा प्रनावक हाथ में कित्ताब देबाक लेल हाथ उथले छलैक की आँगन स बहराईट कल्लू चौधरी तोकल्थिन -- के अछि ?
हम छि प्रणव , मुन्नार झांक भागीं । सक्पकाईट बाजल ओ आ शिला डरे सिकूरिक ठाढ़ भ गेल ।
एना अन्हार में कियक आयल छै , कोण काज छू ? कालू चौधरी केर स्वर रूछ छलैन । प्रणव आरो सक्पकाईट बाजल -- कित्ताब्ब लेबे आयल रही , शिला बाजूने छली ।
चुप्प निर्लज्ज , बाजैत लाजो नहीं होइत छोऊ । आ तो की ठाढ़ छै अतए , भाग अंगना । कल्लू चौधरी गरज्लाह । शिला आँगन परा गेलिक । प्रणव काठ भेल ठाढ़ रहल । अपमान आ भय स मूह स्याह भ गेलिक आ देग लोथ ।
एना गाछ जाका थाद्ग कियक छे ? भाग जल्दी । आ खबर दार जे फेर दर्ब्बजा पर पयर देले , हाथ पयर तोरी देबौक । कल्लू चौधरी फेर गर


text: काठमाडौ , साओन २४ । उपराष्ट्रपति नन्दबहादुर पुन अपन एक महिनाके महिना क्यान्सर पीडितके लेल सहयोग कएले छत । हुन बिफेके दिन क्यान्सर पडितसबके लेल‘नेपाल क्यान्सर सहयोग अभियानके एक महिनाके महिना रुपैया हस्तान्तरण कएले छत । उपराष्ट्रपति पुन एक महिनाके महिना ६२ हजार क्यान्सर सहयोग अभियानके अध्यक्ष डा. सुदिप श्रेष्ठके हस्तान्तरण कएले छत । उपराष्ट्रपति कुछ दिन पहिले नेपाल क्यान्सर सहयोग समूहके आयोजना कएले कार्यक्रममे अपन एक महिनाके महिना क्यान्सर पिडितके सहयोग करेके घोषणा कएले रएलन । उपराष्ट्रपति रुपैयाँ हसतान्तरण करइत क्यान्सर पििडतसबपर सबके सहयोग आ माया करेके हि परि बतएलन । क्यान्सर सहयोग अभियानके अध्यक्ष श्रेष्ठ सहयोगके रुपैयासे हम आ क्यान्सर पिडितसब खुस हए बतएलन । हुनसे क्यानसर पीडितसब राज्यके सहयोग करेके परि बतएलन ।


text: रौतहट , भादो २१ । मोटरसाइकल दहेज नदेलाके कारण रौतटहके राजपुर नगरपालिका ७ अकोलवामे एक महिलाके हत्या भेल हए । रामबाबु सहनीके २५ वर्षीय पत्नी सन्जु देवीके बिफेके दनि हत्या भेल । मृत्क सन्जुके बाबु अविलास सहनी पुलिसमे देल किटानी जाहेरीके अनुसार दमाद रामबाबुके दहेजमे मोटरसाइकल नदेलाके कारण मारपीट करके हत्या कएले हए । कुछ दिन पहिले छोट बेटीके विवाहमे मोटरसाइकल दहेज देले रहि उहे देखलाके बाद रामबाबु सन्जुमार्फत कहलक कि हमरो मोटरसाइकल चाहि आ नदेलाके बाद बिफेके दिन दोपहरमे सन्जुके हत्या भेल बतावल जारहल हए । बेटीके मृत्यु सुनलाके बाद उहवा गेली , जाके देखलाके बाद घेटमे दाग देखलासे हमर दमाद हि बेटीके हत्या कएले बाबुके भनाई हए । दमाद रामबाबु बहुत दिनसे दहेजमे मोटरसाइकल मंगलासे सन्जुके मानसिकाता आ मारपीट करइत आएल बाबु अविलास बतएलन । घटना संकास्पद होलासे सन्जुके पती रामबाबु आ ससुर मोहन सहनीके पकरले जिल्ला पुलिस कार्यालय रौतहट जनएले हए ।


text:
मैईया लक्छमी आबू बिगरल काज बनाबू
जे किश्मत के मारल मैया हुनकर भाग्य जगाबु
रत्ना कर स प्रगट भेलो माँ सागर सुता कहाबै छी
छीर समुंदर शेषनाग पर विष्णु क चरण दबाबै छी
सुर नर मुनि सब कहै ये मईया हमरा नै बिस्राबु।
मैईया लक्छमी आबू....
आहाँ बिन माँ तीनु लोक में काज सब रुईकी जाइये
यज्ञ हवन पूजन कीर्तन माँ दान नै भ पावईये
एक नजर फेरु हे मईया सब संकट के मिटा बु
मईया लक्छमी आबू......
प्यासा गाबे भजन आहाँ के गाबे नर और नारी
खुईल जाइ किश्मत हुनकर माँ जिनका पर आहाँ बलिहारी
सब के घर दीपावली के दिन छम छम करैत आबू
मैईया लक्छमी आबू...
हेमकान्त झा प्यासा
Hemkant jha प्यासा
9831228059


text:
आजादक अन्त्येष्टि
२७ फरबरी १९३१केँ इलाहाबादक एलफ्रेड पार्कमे
(जेकर नाम आब चन्द्रशेखर आजाद पार्क राखि देल गेल अछि) आजादक मृत्यु पुलिसक संग
भेल मुठभेड़मे भेलैन। हुनक दाह-संस्कार दोसर दिन गंगाक रसूलावाद बाटपर कएल गेल।
गुप्तचर विभागक उपलेख, स्वर्गीय शिवनायक मिश्रक
संस्मरण तथा महामना मदनमोहन मालवीयक प्रपौत्र श्री पद्मकान्त मालवीयसँ ओइ घटनाक
जानकारी होइछ।
पं. शिवनायक मिश्र, आजादक निकटक सम्बन्धी
छला। ओ बनारसमे छला आ हुनका ऐ काण्डक सूचना श्रीमती कमला नेहरू द्वारा पठौल गेल
संवादवाहक द्वारा ११ बजे रातिमे भेटलैन। रातिमे इलाहावाद एबाक साधनक अभावक कारणेँ
ओ प्रात:काल छोटी लाइनक गाड़ीसँ इलाहाबाद एला। आनन्द भवन गेलाक बाद कमला नेहरूसँ
पता लगलैन जे आजादक लाशक पोस्टमार्टम भऽ रहल छैन।
टमटमपर (इक्कापर) ओ अस्पताल गेला, जेतए पता लगलैन जे लाशकेँ
पोस्टमार्टमक पछाइत दाह-संस्कारक हेतु पुलिस लऽ गेल। पोस्टमार्टम मोहनलाल आ
कर्नल टाउनसेन्ड कएलैन। मिश्रजी तुरन्त जिलाधीशक ओतए गेला, जेतए जिलाधीशसँ हुनक गम्भीर
बाता-बाती भऽ गेलैन। जिलाधीशक कहब रहैन जे अहाँ अपन सम्बन्धीकेँ एतबा दिन
अबारागर्दी करबसँ किएक नहि रोकि सकलौं? अन्ततोगत्वा ओ दारागंजक
थानेदारकेँ आदेश देलक जे पुलिसक देख-रेखमे हुनका आजादक अन्त्येष्टि करबाक अमुमति
देल जाए।
आजादक अन्त्येष्टिक समय श्री पद्मकान्त मालवीय
उपस्थित छला। हुनका अनुसारेँ २७-२८ फरबरीक रातिमे पं. मदनमोहन मालवीय हुनका फोनपर
कहलखिन जे चूँकि आजाद एकटा वीर आ क्रान्तिकारी लोक छला तँए हुनक संस्कारो ओही
तरहक हेबाक चाही। राजर्षि टंडनक सहयोग लेबाक परामर्श सेहो ओ देलखिन।
श्री पद्मकान्त मालवीय आ श्री शिव विनायक मिश्र
जिलाधीशक आदेश दारागंजक थानेदारकेँ पढ़ि सुनौलखिन। ओ हुनका लोकनिकेँ संगमपर लऽ
गेलखिन, मुदा ओतए किछु नहि भेटलैन।
ओइठामसँ लौटैतकाल तुलारामवागमे एकटा छात्र नेता कहलकैन जे आजादक लाश रशूलबाद घाटपर
गेलैन अछि। ओइठामसँ ओ लोकनि रशूलबाद पहुँचला।
मालवीय आ मिश्रजी जखन रशूलबाद पहुँचला तँ चितामे आगि
लगा देल गेल छल। ओहीठाम एकटा पुलिस इन्सपेक्टरसँ ओ लोकनि बेर-बेर आग्रह केलखिन, जे ओ लाश हुनका लोकनिकेँ दए
देल जाइन। मुदा ओ इन्सपेक्टर समय काटक हेतुए अनेकानेक प्रश्न पुछैत रहल। ताधैर
आजादक आधा लाश जरि चूकल छेलैन। तेकर बाद ओ लाशक संस्कार करबाक अनुमतिमे विलम्ब
होइत देख मिश्रजीकेँ नहि देखल गेलैन। ओ बाजि उठला-
“अंग्रेजक नून खाइत-खाइत तोहर
आत्मा सेहो बिका गेलह की? आजादक संस्कार ओइ सरकारक
पैसासँ कदापि नहि भऽ सकैत अछि। जेकर विरोध करैत-करैत ओ अपन प्राणक आहुति देलैन।”
एकर बाद शिवकान्त मिश्र आ पद्मकान्त मालवीय दुनू
गोटे मिलि कऽ चिताकेँ मिझौलैथ। फेर शास्त्रीय विधान आ मंत्रोच्चारक संग चितामे
आगि देल गेल। ताधैर पुरुषोत्म दास टंडन आ
श्रीमती कमला नेहरू सेहो ओतए आबि गेल रहैथ। जल देमक समय एकटा फोटोग्राफर फोटो लेलक
मुदा पुलिस ओकर कैमरा आ ओकर रील दुनू छीनि लेलक। अन्तमे शिवनायक मिश्र अस्थि
संचय कए ओकर किछु भागकेँ गंगामे प्रवाहित केलैन। एकटा पोटरीमे भष्मावशेषकेँ
वएह वनारस लऽ गेला।
मूलत: आजादक संस्कार संगमपर करबाक निश्चय कएल गेल
छल। मुदा ओतए बहुत अधिक दर्शकक भीड़ लागि जेबाक भयसँ ओ सभ अपन निर्णयकेँ अन्तिम
क्षणमे परिवर्तित कएलैन। दाह-संस्कारसँ आपस भेलापर शिवविनायक मिश्र टंडनजीक ओइठाम
एला। आ टंडनजीक निर्देशानुसार आपस हेबाकाल छात्र संघक तत्वावधानमे एकटा विशाल
जुलुसक आयोजन भेल। सम्पूर्ण शहरमे अपूर्व तनाव छल। कखनौं किछु भऽ सकैत छल। ऐ स्थितिसँ
निपटबाक हेतु शहर भरिमे सशस्त्र पुलिसबल नियुक्त कए देल गेल छल।
सायंकाल अभ्युदय प्रेस लगसँ एक विशाल जुलुस निकलल
जइमे हजारो युवक, स्त्री तथा पुरुष शामिल
भेला। ऐ हेतु टंडनजीक दृढ़ समर्थन सहायक सिद्ध भेल। ओ ललैक कए कहलखिन-
“आजादक रास्ता भने हमरा
लोकनिसँ पृथक रहल होनि, मुदा ऐमे कोनो दूटा विचार
नहि भऽ सकैत अछि जे ओ एक महान देशभक्त छला, आ तँए हुनक सम्मानमे जुलुस
सभ आदि नहि करब एक बड़ पैघ राष्ट्रभक्तक अपमान करब होएत।”
जुलुसमे आजादक भष्मावशेष एकटा कारी कपड़ामे बान्हि
चौकीपर राखि घुमौल गेल।
जानसेनगंज मुहल्लामे लोकक जमघट अनियंत्रित भऽ गेल आ
पुलिस डरे मुँह तकैत रहल। तदुपरान्त पी.डी. पार्कमे सभा भेल जइमे पुरुषोत्तम दास
टंडन, कमला नेहरू, प्रसिद्ध क्रान्तिकारी
श्री सचिन्द्रनाथ सन्यालक पत्नी आ पं. शिव विनायक मिश्र बजला। सभ गोटे आजादक
महान त्यागक प्रशंसा करैत हुनक हार्दिक श्रर्द्धांजलि देलाह।
ऐ प्रकारे भारतक एकटा महान सपूत आजादीक हेतु लड़ैत
सदैत आजाद रहैत आत्म बलिदान कएल। जइ गाछक औढ़मे ओ गोली चलौलैन किंवा अन्ततोगत्वा
सीनामे गोली लगलैन, ओही गाछक दर्शन करक हेतु लोक
हजारक-हजार संख्यामे आबए लागल। जइसँ तंग भऽ अंग्रेज शासक ओकरा कटबा देलक। आइ-काल्हि
ओहीठाम एकटा दोसर पाकरिक गाछ रोपल अछि आ ओकर सामनेमे अछि आजादक भव्य मूर्ति जइमे
हुनक एकटा हाथ मोँछपर आ दोसर हाथ पिस्तौलपर अछि। ऐठाम अखनौं हजारो लोक हुनका
प्रति अपन सम्मान अर्पित करबाक लेल अबैत रहैत अछि। सरिपहुँ आजाद भारतक आजादीक
लड़ाइमे प्राणक आहुति दए अमर भऽ गेला।
◌
रबीन्द्र नारायण मिश्र
ग्राम : अड़ेर डीह
पो. : अड़ेर हाट
जिला : मधुबनी (बिहार)


text:
सेवा निवृत्तिक बाद
सेवा निवृतिक समय लगिचाइते
हमर केतेको इष्ट-मित्र लोकनि पुछए लगला जे अहाँ एतेक काजुल छी, एतेक सक्रिय रहै छी; सेवा निवृत्तिक बाद
केना समय कटत? मुदा हमरा अपना कोनो
कहियो चिन्ता नहि रहए जे आगू की हएत, केना समय काटब। सदिखन मोन रहैत छल आ रहितो अछि जे जे
भगवान करथिन से नीके करथिन आ नीके हएत। कहबी छइ जे अपना मोनक हो तँ नीक, जे अपना मोनक नहि
होइत अछि तँ ओकरा भगवानक इच्छा बुझि कऽ आरो नीक बुझि स्वीकार करक चाही। फेर सेवा
निवृत्ति कोनो दुर्घटना नहि थिक। सरकारक एकटा सुनियोजित योजनाक तहत सेवा निवृत्ति
भऽ जाइत अछि।
सेवा निवृत्तिसँ किछु बर्ख
पूर्वे जहिन हम सासुर जाइ तँ किछु गोटे पुछैथ- “मिसर! रिटायर भऽ गेलिऐ की?”
तैपर हम कहिऐन-
“अखन सवा साल बाँकी अछि।”
ई सुनिते कएक गोटा निराश भऽ
जाइ छला जे ई आदमी केतेक नौकरी करता। बात किछु सहियो छेलै, कारण २१मे सालक पछाइतसँ हम
नौकरी शुरू केलौं आ लगभग ४० साल धरि नौकरी केलौं। ओइ दौरान एक-सँ-एक नीक लोक भेटला
आ केतेको दुष्टजन सभसँ सेहो पाला पड़ल। समयक स्वभाव होइ छै जे ओ बीति जाइते अछि।
केहनो कष्टकारी समयक अन्त भऽ जाइत अछि। जरूरी खाली धैर्यक।
सेवा निवृत्तिक चारि साल लगिचा
रहल अछि। ठाठसँ समय निकैल गेल। ईश्वरक असीम कृपासँ पूर्ण स्वस्थ छी आ निरन्तर
कार्यशील छी। पैछला दू सालसँ स्पेशल मेट्रोपोलीटन मजिष्ट्रेट–दिल्ली–क पदपर छी। एक
प्रकारक नवीन कार्य क्षेत्र अछि जेकरा हम आनन्द पूर्वक सम्पन्न कऽ रहल छी।
हम दिल्ली विश्वविद्यालयक
सायंकालीन कक्षासँ विधि स्नातक केने रही। वएह डिग्री आब काज आबि रहल अछि। सेवा
निवृत होइते वार कौंसिल ऑफ देल्ही (BCD) मे ओकीलक निबन्धन करेलौं। तेकर पछाइत लगभग
डेढ़ बर्ख धरि नियमित रूपे केन्द्रीय प्रशासनिक प्राधिकरण दिल्लीमे जाइत रहलौं।
कारी कोट, उज्तर फीतानुमा टाइ, कारी पैन्ट पहीरि
जखन घरसँ निकली तँ कएक बेर अपनो आश्चर्य लगैत रहए।
वकालतक काज हम शुरूतँ कऽ
लेलौं मुदा ओइठामक महौलमे हम कहियो रमि नहि सकलौं, कारण देखिऐ जे अधिकांश ओकील
अपन मुअक्कलसँ पैसा टानक चक्करमे रहैत छल। केस जीतब, हारबसँ कोनो मतलब नहि। सभ पार्टीकेँ
ओ लोकनि कहैथ-
“आपका केस तो बहुत स्ट्रांग
है। हम आपको रिलीफ दिला कर रहेंगे।”
मुदा जहाँ ने कि पाइ जेबीमे
आएल कि तेकर बाद पार्टी अपन ओकील साहैबक पाछू-पाछू घुमैत रहथु...।
हम ऐ प्रपंची कारोबारसँ किछुए
दिनमे उबि गेलौं। फेर जे किछु पुरना ओकील सभ छला, ओ तेहेन कऽ बकुटने छला जे आन
ओकील सभ लग शाइते कियो फटकइ।
केन्द्रीय प्रशासनिक
प्राधिकरण दिल्लीमे चारि-पाँचटा ओकील लग लगभग ८० प्रतिशत काज रहइ। शेष २०
प्रतिशतमे सैकड़ो ओकील। प्रशासनिक नियम ओ कानूनक विषयसँ हम सालो जुड़ल रहलौं मुदा
तेकर उपयोग ओकालतमे तखन होइत जखन कोनो मामला भेटैत। कहियो काल जँ कियो टकराइयो गेल
तँ ओकर मामलामे कोनो जान नहि रहैत छेलै, तथापि मुअक्कल केस लड़ैले तनतनाइत रहैत छल। ओकरा हम
बुझबैक चेष्टा करिऐ जे मामला कमजोर अछि, अहाँ हारि जाएब। विभागीय स्तरसँ सोझराबक परियास करू।
मुदा ई बात कियो सुनए नहि चाहैत। हमर ऐ रूखिसँ आर ओकील सभ चकित रहैथ। कएक बेर कहबो
करैथ-
“ओकीलक काज मामलाकेँ कोटमे लड़ब छिऐ, ने कि मुअक्कलकेँ एहन
सलाह दऽ कऽ भड़का देब। एनामे तँ हमरो सबहक पेट काटल जाएत।”
झूठ-फूस कोनो बातकेँ बतंगर
करि कऽ मोकदमा लऽ कऽ ठाढ़ भऽ जाइत। केतेक ओकीलकेँ तँ फर्जी कागज बनबैत सेहे
देखिऐन।
..ई सभ बात देख-सुनि हमरा
निश्चय भऽ गेल जे ओकालत छोड़ि किछु आर काज करी। कए ठाम अपन परिचय पठौलिऐक। तीन
ठामसँ बेरा-बेरी हमरा सलाहकारक लेल नियुक्ति भेटल। मुदा हम काज पकड़लौं नीलीटमे।
नीलीटक कार्यालय इलेक्ट्रॉनिक्स विभाग, सीजीओ कम्पलेक्समे अछि। काज तँ पकैड़ लेलौं मुदा ओइ
ठाम ने बैसबाक ठेकान रहै आ ने काजक। अढ़ाइ मास धरि नित्य आबी आ जाइ मुदा काज किछु
नहि। ओना, दरमाहा पूरा भेट
जाइत छल। रजिष्ट्रार उड़िया छला। हुनका कहिऐन जे किछु करू तँ ओ जवाब दैथ-
“हो जाएगा। अच्छा होगा। देर से
होगा पर अच्छा होगा।”
इत्यादि। खाली बेफजूलक बात सभ
करैथ। बिनु काजक अठ-अठ घन्टा समय बितेनाइ हमरा लेल पहाड़ जकाँ छल, दुरुह छल।
इलेक्ट्रॉनिक्स विभागक भवनक अन्दरे-अन्दर केतेको बेर चक्कर लगाबी, अखबार पढ़ी, लंचक समयमे बाहरो
घुमी मुदा तैयो बहुत रास समय रहि जाइत छल। हाजिरी हेतु वायोमेट्रीक मशीन लागल
छेलइ। तँए भोरे ९ बजे पहुँचब आ साढ़े पाँच बजे साँझ तक रहब जरूरीए छेलइ। बैसक हेतु
सोझाक एकटा भाग छल जे लगातार बैसबाक कारण एक बीत धँसि गेल। यएह सभ चलि रहल छल कि
हमर चयन दिल्ली उच्च न्यायालय द्वारा स्पेशल मेट्रोपोलीटन मजिष्ट्रेक पदक हेतु भऽ
जेबाक अधिसूचना जारी भेल। हम ऐ पद हेतु लगभग सवा साल पूर्व दरर्वास्त देने रही।
एकर जानकारी भेटिते हम नीलीटक सलाहकारक काजसँ इस्तीफा दऽ देलौं।
ओइ समय हमर माएक हमरा संगे
इन्दरापुरममे डेरापर रहैथ। भेल जे जाबत नया काज भेटत, पूरा समय माएक सेवा करब।
संयोग एहेन भेल जे स्पेशल मेट्रोपोलीटन मजिष्ट्रेटक पद ग्रहण करबामे अढ़ाइ मास आर
लागि गेल, कारण दिल्ली-सरकार
द्वारा अधिसूचनामे बिलंब। हलाँकि एतेक समय लागि जेतै से अनुमान नहि छल। खाएर, जेना-तेना ओहो समय
कटल आ हम माएक सेवा करैत स्पेशल मेट्रोपोलीटन मजिष्ट्रेटक पदाभार २ सितम्बर २०१५
क ग्रहण कएल। जिला न्यायाधीश द्वारा शपथ ग्रहणक बाद तीन सप्ताहक प्रशिक्षण देल
गेल। तेकर बाद हम उत्तरी दिल्ली नगर निगमक यमुना बिहारमे काज प्रारम्भ केलौं।
तहियासँ माने २०१५ ईस्वीसँ लगातार हम ऐ काजमे लागल छी।
सरकारी सेवासँ निवृत्तिक
पछाइत सामान्यत: एहेन पद भेटब ओहो बिना सिफारिशक, कम-सँ-कम हमरा लेल चमत्कारे
कहक चाही। ऐ काजमे कोनो दवाब नहि रहैत अछि। काजमे कियो हस्तक्षेप नहि कए सकैत
अछि। तय न्यायिक प्रक्रियाक तहत हम स्वयं निर्णय लऽ सकै छी। संगे प्रथम श्रेणीक
दण्डाधिकारीक दर्जा सेहो रहैत अछि।
हमर केतेको परिचितकेँ हमर ऐ
काजक बारेमे सुनि कऽ नीक छगुन्ता लगलैन। केतेक गोटा अपन अभिमत दैत रहै छैथ जे-
“भने रिटायर भऽ गेल छला, फेरसँ ई सभ करब की
मतलब छइ..!”
खाएर.., लोककेँ जे बुझाइत
हौउ मुदा हमरा सदैव काज करैमे नीक लगैत अछि, आ ई काज तँ आरो नीक लागिये
रहल अछि। एकटा दिनचर्या बनल रहैत अछि। अखन किछु समय आरो ई काज चलत। तेकर आगाँ
भगवान मालिक...।
सेवा निवृत्तिक बाद किछु दिन
लोदी कालोनी स्थित सरकारीए आवासमे रही। लोदी गार्डेन लगमे छल। भोरक टहलब नियमित
छल। श्री भूरे लालजीक संगे हुनकर ५०-६० गोटाक समूह नियमित व्यायाम करैत छल।
तरह-तरह केर व्यायाम ओ अद्भुत मनोयोग पूर्वक करैत छला। हमरो ओइमे शामिल हेबाक लेल
प्रेरित करैत रहै छला मुदा हम जानि-बुझि कऽ हटले रहलौं। जे जेतेक लोकसँ जेतेक
आत्मीयता बढ़त, लोदी गार्डेन
छुटलापर ओतेक कष्ट हएत। आखिर लोदी कालोनीक घर छुटल, लोदी गार्डेन छुटल। ओइठामक
लोक सभ सेहो छुटला। लोदी कालोनीसँ हम सभ इन्दिरापुरम एक्सप्रेस गार्डेनमे एलौं।
ऐठाम दू साल रहलौं। एतए नीक समाजिक परिवेश बनि गेल छल। स्वर्ण जयन्ती पार्कमे
घुमै-फिरै छेलौं। किछु परान दोस-महिम सभ सेहो घुमैत-फिरैत भेटि जाइथ। परन्तु
घटनाक्रम एहेन भेल जे इन्दिरापुरमसँ नोएडा डेरा लेलौं। साल भरि नोएडामे रहलौं।
नोएडाक मकान बहुत नीक जगहपर छल। आस-पासमे बहुत सुविधा छल । अन्तोगत्वा ग्रेटर
नोएडा स्थित अपन घरमे किछु दिन पूर्व आबि गेलौं। ऐठामसँ दिल्ली जाएब-आएब आ नौकरी
करब थोड़ेक दुरुह जरूर भऽ गेल अछि मुदा जाबत पार लगैत अछि ताबत गाड़ी ससरा रहल छी।
समय ने केकरो लेल
रूकलैए आ ने रूकतै। तँए समयकेँ व्यर्थ काटब अकालमृत्युक समान थिक। अपनाकेँ
सकारात्मक काजमे लगौने रहलासँ दिन-रातिक पता नहि चलैत अछि। अन्यथा जीवन जंजाल भऽ
जाइत। चलैत रहब जीवनक लक्षण थिक। आगूक रस्ता अपने खुजिये जाइ छै, अही बिसवासक संग
अनवरत चलि रहल छी। अस्तु...।


text:
राजनीतिज्ञ
राजनीतिज्ञ एकटा व्यक्ति छि जे पार्टी के राजनीति में सक्रिय होएत अछि, वा सरकार में एकटा निर्वाचित सिट रखै वाला व्यक्ति छि। राजनेता प्रस्ताव, समर्थन, आ कानून वा नीतिसभ के निर्माण करैत् अछि जे भूमि के नियन्त्रित करैत् अछि । मुलतः "राजनेता" कोई भी भऽ सकैत् अछि जे कोनो भी संस्थान वा संगठन में राजनीतिक शक्ति प्राप्त करवाक चाहैत अछि।
पहिचान[सम्पादन करी]
मिडिया आ बयानबाजी[सम्पादन करी]
करियर आ जीवनी[सम्पादन करी]
लक्षण[सम्पादन करी]
आलोचना[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- Politicians सँ सम्बन्धित मिडिया विकिमिडिया कमन्समे सेहो अछि।
- The dictionary definition of politician at Wiktionary
- Quotations related to राजनीतिज्ञ at Wikiquote


text:
विश्व व्यापी वेब
विश्व व्यापी वेब(जेकरा सामान्यत: वेब कहल जाएत अछी) आपस मे परस्पर जुडल हाइपरटेक्स्ट दस्तावेजसभक इन्टरनेट द्वारा प्राप्त करै के प्रणाली छी। एक वेब ब्राउजर क सहायता से हम अहाँ ओ वेब पन्ना क देख सकैत छिये जेकरा टेक्स्ट, छवि (image), भिडियो, एवम अन्य मल्टीमीडिया होएत अछी तथा हाइपरलिंक क सहायता से उ पन्ना के बीच मे आवागमन करि सकैत अछी। विश्व व्यापी वेब क टिम बर्नर्स ली द्वारा १९८९ मे यूरोपीय नाभिकीय अनुसंधान संगठन जे की जेनेवा, स्वीट्ज़रलैंड मे अछी, मे काम करैत खन बनाएल गेल छल आर १९९२ मे जारी कएल गेल छल। ओकर बाद से बरनर्स-ली वेब के स्तरसभ के विकास (जेना की मार्कअप भाषासभ जाहिमे की वेब पन्ना लिखल जाएत अछी) मे एक सक्रीय भूमिका अदा केने अछी आर हाल के वर्ष मे ओ सीमेंटिक (अर्थ) वेब (Semantic Web) विकसित करि के अपन स्वप्न क वकालत केने अछी।


text:
देर सं सही बिहार मे दरोगा बहाली के रास्ता साफ भs गेल अछि. मुदा ई देर किछ आओर उम्मीदवार के चेहरा पर खुशी लाबय मे कामयाब रहल अछि. आब पहिले के लिस्ट मे 637 टा उम्मीदवार आओर जोड़ि देल गेल अछि... पहिने 1510 दरोगा के बहाली के विज्ञापन निकलल रहय... मुदा पचड़ा मे फंसला के बाद आब 2147 लोक के दरोगा के रूप मे बहाली कएल जाएत. प्रश्न पत्र मे गड़बड़ी के लs क मामला अदालत मे मामला चलि गेल रहय. ई मामला चारि साल पहिने सं फंसल छल. मुदा आब सरकार एहि बात के साफ कs कs देलक अछि आओर एसएससी.... कर्मचारी चयन आयोग के पहिलका लिस्ट मे 537टा आओर उम्मीदवार के नाम जोड़य लेल कहि देलक अछि. उम्मीद अछि सभ लोक के एहि मास बहाली के पत्र मिलि जाएत. चलु देर सं सही ई 2009 साल अहां सभ के लेल नीक रहल. नौकरी हाथ मे आएल.
नया साल मे नौकरी के खुशी...
देर सं सही बिहार मे दरोगा बहाली के रास्ता साफ भs गेल अछि. मुदा ई देर किछ आओर उम्मीदवार के चेहरा पर खुशी लाबय मे कामयाब रहल अछि. आब पहिले के लिस्ट मे 637 टा उम्मीदवार आओर जोड़ि देल गेल अछि... पहिने 1510 दरोगा के बहाली के विज्ञापन निकलल रहय... मुदा पचड़ा मे फंसला के बाद आब 2147 लोक के दरोगा के रूप मे बहाली कएल जाएत. प्रश्न पत्र मे गड़बड़ी के लs क मामला अदालत मे मामला चलि गेल रहय. ई मामला चारि साल पहिने सं फंसल छल. मुदा आब सरकार एहि बात के साफ कs कs देलक अछि आओर एसएससी.... कर्मचारी चयन आयोग के पहिलका लिस्ट मे 537टा आओर उम्मीदवार के नाम जोड़य लेल कहि देलक अछि. उम्मीद अछि सभ लोक के एहि मास बहाली के पत्र मिलि जाएत. चलु देर सं सही ई 2009 साल अहां सभ के लेल नीक रहल. नौकरी हाथ मे आएल.
1 टिप्पणी:


text:
दरभंगा, मिथिला मिरर-निशांत झा: नोटबंदीक खिलाफ ‘अखिल भारतीय कांग्रेस कमिटि’ के निर्देश पर जिला कांग्रेस दिस सं जिला मुख्यालय पर एक दिवसीय धरना देल गेल। धरनार्थी नोटबंदीक खिलाफ पांची सूत्री मांगक समर्थन मे आवाज बुलंद कय रहल छलाह। धरनाक नेतृत्व जिलाध्यक्ष सीता राम चौधरी केलनि। मुख्य मांग मे सवाल पूछल गेल जे, देशक सब लोक सं कतेक कालाधन आयल। दोसर नोटबंदी सं आर्थिक नुकसान आ कतेक जान गेल।
नोटबंदी सं तीन महीन पूर्व रुपैया जमा करय वला व्यक्ति आ संस्थाक नाम किऐक नहि बताओल गेल। 8 नवम्बर 2016 स देशक जनता जवाबक इंतजार कय रहल अछि। कांग्रेसक धरना के माध्यम स कहल गेल जे, 50 दिन मांगल गेल छल, बैंक सं रुपैया निकालबाक व्यवस्था एखनहु सामान्य नहि भेल अछि।
अहि मौका पर अरूण कुमार झा, डॉ. पवन कुमार चौधरी, शंभुनाथ चौधरी पालन, डा. गणेश सिंह, दिनेश्वर राय, उग्रनारायण झा, रमेश चौधरी, डा. अरविंद झा, रामपुकार चौधरी, मनोज झा, जय शंकर चौधरी, अखिलेश चौधरी, अपलेन्द्र मिश्रा, प्रेमनाथ सिंह, रमन कुमार झा, शंकर झा, शिव कुमार ठाकुर, तनवीर अनवर, पूनम झा, इंद्रा देवी, दिनेश गंगनानी, मुन्नी देवी, डा. ज्योति, पिंकु गिरी, धनंजय सिंह, संजय मिश्र, राम विलास सिंह आदि अप्पन विचार व्यक्त केलनि।


text:
सिंहासनगता नित्यं पद्याञ्चितकरद्वया।
शुभदास्तु सदा देवी स्कन्दमाता यशस्विनी॥
श्री दुर्गा केर पंचम रूप श्री स्कंदमाता छनि. श्री स्कंद (कुमार कार्तिकेय) केर माय होयबाक कारणें हिनका स्कंदमाता कहल जाइत अछि. नवरात्रिक पंचम दिन हिनक पूजा आ आराधना कयल जाइत अछि. सिंह केर आसन पर विराजमान तथा कमल केर पुष्प सं सुशोभित यशस्विनी देवी स्कन्दमाता शुभदायिनी छथि. हिनक विग्रह मे भगवान स्कंद बालरूप मे कोरा मे विराजित छथि. माय कें चारि हाथ छनि. हिनक वर्ण एकदम शुभ्र छनि. ई कमल आसन पर विराजमान छथि तें हिनका पद्मासना सेहो कहल जाइत अछि. सिंह हिनक वाहन छनि. हिनक उपासना सं सभ इच्छा पूर्ण होइत अछि.


text:
कलकत्ता : मिथिला भारतीय संस्कृतिक अग्रदूत रहल अछि. एतय एकसं एक विद्वान तपस्वी सभ भेलाह अछि. प्राचीन कालहिसं ई धरती विश्वकें धर्म, संस्कृति आ लोकाचार केर पाठ पढ्बैत रहल अछि. एहि पावन धरतीक एक दिस हिमालय आ दोसर दिस गंगा अछि. एहिसं ज्ञात होइछ जे मिथिला पावन धरती अछि जतय सीता जन्म लेलनि. एतय विद्यापति सन महात्मा भेल छथि, जिनक रचनाक आनंद लेबय हेतु स्वयं महादेव हुनक चाकर बनि आयल छलाह. मिथिला महोत्सवक उदघाटन समारोह मे बजैत राज्यपाल केसरी नाथ त्रिपाठी जनक, याज्ञवल्क्य, गौतम, कपिल, मंडन, अयाची, वाचस्पति जेहेन बहुतो विद्वतजन के नमन करैत नारी-अस्मिता एवं चेतना के प्रतीक के रूप में जानकी, गार्गी, भारती समेत आधुनिक काल के विश्वविख्यात विद्वान डॉ. गंगानाथ झा, डॉ. अमरनाथ झा, उमेश मिश्र, डॉ. सुभद्र झा सन नामक उल्लेख केलनि. सत्रक संचालन अंजय चौधरी केलनि.
रविदिन 7 दिसंबर कें मिथिला विकास परिषद् द्वारा स्थानीय तारासुंदरी पार्कमे मिथिला महोत्सवक उदघाटन समारोह मे परिषदक राष्ट्रीय अध्यक्ष अशोक झा 14 दिवसीय मिथिला महोत्सवक विषय मे विस्तारसं जनतब देलनि. सांस्कृतिक कार्यक्रम मे दर्शक पवन नारायणक गीत पर झूमि उठल. सुरेश पंकज केर गीत लोक कें बेस मनोरंजन केलक. मंच उद्घोषक किसलय कृष्ण दर्शक आ कलाकारक मध्य नीक तालमेल करैत कार्यक्रमक संचालन केलनि. एहि अवसर पर वीरेन्द्र मल्लिक, समाजसेवी कामदेव झा, जीवेन्द्र मिश्र, जुगल किशोर झा, पत्रकार तारकेश्वर मिश्र सहित मैथिलीप्रेमी लोकनि उपस्थित छलाह.


text:
उच्च
विद्यालय एकतारा
देहातक
इसकूलमे नामी छल उच्चाङल विद्यालय एकतारा । ओहि समयमे स्वर्गीय युगेश्वर झा(हरिपुर
वक्सी टोल) प्रधानाध्यापक छलाह आ बेलौंजाक स्वर्गीय कृष्ण कुमार झा उपप्रधानाचार्य
। इसकूलक सभ शिक्षक कोनो-ने-कोनो मामिलामे उत्कृष्ट छलाह ।
विद्यार्थीसभक हुजूममे सभ किलासमे चारि-पाँचटा उत्तम कोटिक विद्यार्थी होइत छलाह ।
किछु मध्यम कोटिक विद्यार्थी आ शेष दिनकट्टु सभ छलाह जे कोनो-ने-कोनो तात्कालिक
उद्येश्यक पूर्ति होइतहि इसकूलसँ फराक भए जाइत छलाह आ जँ इसकूल अएबो करथि तँ नामे मात्र । बेसीकाल शिक्षक
लोकनिक लप-लप करैत छड़ीसँ हुनका लोकनिक स्वागत होइत छल ।
ओहि समयमे
हमर गाम(अड़ेर डीह)मे उच्च विद्यालय नहि
रहैक । एहिठामक अधिकांश विद्यार्थी लोहा उच्च विद्यालयसँ मैट्रिक करैत छलाह ।
किछुगोटे रहिका आ एकतारा उच्च विद्यालयमे सेहो पढ़ैत छलाह । एकाध संपन्न परिवारक
विद्यार्थी बेनीपट्टी वा मधुबनीमे पढ़ैत छलाह । हमर बाबुक दोस्तसभ एकतारामे रहथिन
। तेँ हमर नाम एकतारा उच्च विद्यालयमे लिखाओल गेल । गामसँ उत्तर दिस तीन माइलपर
एकताराक इसकूल छल । एकतारा उच्च विद्यालयमे १९६३ ई०मे
नामांकनक समय हमर बएस एगारह वर्ष मात्र छल । बेलौजा
गामक स्वर्गीय कृष्ण कुमार बाबू एकतारा उच्च विद्यालयमे शिक्षक रहथि । तेँ हुनका
गामक कैकटा विद्यार्थी एकतारामे पढ़ैत छलाह । सिनुआरा,विष्णुपुर,अड़ेर
डीहटोल,जमुआरी,कुशमौल,बिचखाना,नवकरही,करही,नगवास,चंपा
परजुआरि गामसभसँ विद्यार्थीसभ ओतए पढ़बाक हेतु अबैत
छलाह ।
ओहि समयमे
इसकूलक पढ़ाइक माने भेल परीक्षामे नीकसँ नीक नंबर अननाइ । ताहि हेतु विद्यार्थीसभ
जान लगओने रहैत छलाह । किताबक-किताब घोखि जाइत छलाह । किताबक अतिरिक्तो किछु होइत
छैक तकर बोध नहि रहैक। बहुत तँ कहिओ काल स्काउटक परेड होइत छल । ताहूमे ओकर ड्रेस
बनेबाक हेतु विद्यार्थीसभकेँ बेस संघर्ष करए पड़ैत छलनि । हमहु बाबूकेँ स्काउटक
ड्रेस बनेबाक हेतु कतेक खुशामद केने रही । तखन जा कए ड्रेस बनल । ओकरा पहिरने
गामसँ एकतारा धरि गेल रही । कहि नहि सकैत छी जे हम एहि बातसँ कतेक खुश भेल रही ।
कहिओ काल
इसकूलक ओसारापर बैसकमे गीत-नाद होइत छल । कोनो विशेष अवसरपर परिचर्चा सेहो भए जाइत
छल जाहिमे विद्यार्थीसभ बजबाक हेतु भाषणकेँ रटने रहैत छलाह । दिक्कत तखन होइक जखन
बजैत-बजैत बीचेमे भाषण बिसरा जाइत छल। विद्यार्थी अबाक भेल ठाढ़ रहि जाइत छलाह,
जेना कि एकाएक बिजली चलि गेल होइक । बहुत मोसकिलसँ शिक्षकलोकनि ओहि विद्यार्थीकेँ
वापस अपन सीटपर पठबैत छलाह । किछु विद्यार्थी तँ संगीत कार्यक्रममे अरबधि कए
एकहिटा गीत गबैत छलाह । प्रायः हुनका दोसर गीत अबिते नहि छलनि । सालमे एकाधटा एहन
कार्यक्रमकेँ जँ छोड़ि देल जाए तँ इसकूलक कार्यक्रममे कोनो परिवर्तन नहि होइत छल ।
एकघंटीसँ दोसर,दोसरसँ तेसर आ अंतमे छुट्टी । एहि तरहें सालक-साल बिति
जाइत छल । विद्यार्थीक प्रतिभाकेँ जे होइक से होउ मुदा इसकूल अपन निर्लिप्त भावसँ
चलैत रहैत छल । एहन माहौलमे प्रतिभाशाली विद्यार्थीसभ तँ बढ़ि जाइत छलाह मुदा
सामान्य कोटिक विद्यार्थी कोनो जोगर नहि रहि जाइत छलाह
।
हमसभ जखन
नेना रही तँ नीक आ खराप इसकूल नहि बुझिऐक । इसकूल माने इसकूल । ओना किछु इसकूलक बहुत
नाम रहैक जेना वाटसन इसकूल मधुबनी,खिरहर उच्च विद्यालय । लोहाक उच्च
विद्यालयक सेहो नीक नाम रहैक । ओकर प्रधानाध्यापक रामकृष्ण बाबू बहुत सफल शिक्षक
छलाह । हुनका शिक्षकक हेतु राष्ट्रपति पुरस्कार सेहो भेटल रहनि । कहाँदनि ओ
बहुत सख्त छलाह। मुदा उच्च विद्यालय
एकतारा सेहो कोनो मामिलामे खराप नहि रहए ।
नीक-नीक विद्यार्थीसभ ओतहुसँ शिक्षा प्राप्त केलाह आ जीवनमे सफल रहलाह,उच्चस्थान
प्राप्त केलाह । मुदा आब जखन सोचैत छिऐक तँ लगैत अछि जे किछु सुधार तँ बहुत जरूरी
रहैक ,जेना कि पुस्तकालय ,प्रयोगशाला नीक होएब बहुत
आवश्यक छल। मनोरंजनक नामपर फोकला छल इसकूल । कहिओ काल कबड्डी होइत छल,कहिओ काल
इसकूलक ओसारापर बैसारमे गीतनाद होइत छल । बस एतबे । मुदा पढ़ाइ-लिखाइक अतिरिक्त
आओर तरहक प्रतिभाक विकासक कोनो व्यवस्था तँ छोड़ू विचारो नहि रहैत छलैक । परिणाम ई
होइत छल जे किलास पाछू पाँच-सातटा विद्यार्थी छोड़ि कए शेष विद्यार्थीकेँ तरह-तरहक
अशोभनीय उपाधिसँ सुशोभित कए देल जाइत चल,जखन-तखन
ओकरा शारिरिक दंड देल जाइत छल। हुथनाइ तँ आम बात
रहैत छल । किछु एहनो शिक्षक छलाह जे विद्यार्थिक
सुसुप्त प्रतिभाकेँ चमका दैत छलाह । ओहने शिक्षकमे छलाह डुमराक जटाशंकर बाबू । ओ
एकतारामे स्वर्गीय स्वर्गीय यदुनंदन मौआरक ओहिठाम रहैत छलाह ,
हुनकर नातिकेँ पढ़बैत छलाह। मुदा इसकूलमे ओ एकदम निष्पक्ष रहैत छलाह , भरिदिन
जी-जानसँ उच्च गणित विषय विद्यार्थीसभकेँ पढ़बैत छलाह । हमर गणित नीक बनबएमे हुनकर
गंभीर योगदान छल । ततेक सहजतासँ विद्यार्थीसभक समस्याकेँ सोझरा दैत छलाह जे हुनकर
किलास करब एकटा आनंदक विषय रहैत छल । मुदा किछुगोटे जबरदस्ती गणित लेने छलाह ।
हुनकासभकेँ गणितमे रूचि नहि रहनि । तेँ ओसभ बेर-बेर असफल होइत छलाह आ मैट्रिकक
परीक्षा पास करब हुनकासभक हेतु मोसकिल भए जाइत छल । असलमे एहि लेल अभिवावक सेहो
दोषी छलाह कारण ओ अपन संतानकेँ कोनो हालतिमे इंजिनीयर बनबाक सपना देखैत रहैत छलाह
। एहन कैकटा विद्यार्थी छलाह जे सात-सात बेर मैट्रिकक परीक्षामे एही कारणसँ फेल
होइत रहलाह । एक हिसाबे हुनकर जीवने बरबाद भए गेलनि । एहन अधिकांश लोक पढ़ाइ छोड़ि
देलनि आ खेती-बारीमे लागि गेलाह ।
ई बात कोनो
एक इसकूल धरि सीमित नहि छल । अपितु,
अखनो अपना ओहिठाम अभिभावकक इच्छा रहैत छनि जे हुनकर संतान
डाक्टर वा इंजीनियर बनथि । हम एकटा विद्यार्थीकेँ जनैत छिअनि जे डाक्ज़र बनबाक
फिराकमे अपन सात-आठ साल समय बरबाद कए लेलनि । हारि कए आर्ट्स लेलथि आ कानूनमे
डिग्री कए कोनो बड़का कंपनीमे विधि अधिकारी भए गेलाह । आब ओ ओहि विषयमे आगु बढ़ैत
गेलाह आ बहुत नीक पदपर पहुँचि गेलाह । कहबाक माने जे विद्यार्थीकेँ अपन रुचि आ
क्षमताक अनुसार विषय चुनबाक अधिकार हेबाक चाही । अभिवावक अपन महत्वाकांक्षा ओकरापर
नहि लादथि । से जँ हेतेक तँ कोनो-ने-कोनो विषयमे ओ आगु बढ़ि जाएत आ इज्जतिसँ अपन
जीविका चला सकत ।
एकतारा
इसकूलमे हमर प्रगतिमे बाबूक बहुत योगदान छलनि । ओ निरंतर हमरा उत्साहित करैत रहैत
छलाह । परीक्षामे नीक करी,सभसँ बेसी नंबर आनी ताहि लेल बहुत
ध्यान रखैत छलाह । हुनका एहिबातक बहुत अभिलाषा रहैत छलनि जे गणितमे हम सए मे सए नंबर आनी । ताहिबातसँ उत्साहित भए हम गणितपर
बहुत मेहनति करी । हमरा तकर फएदो भेल आ सभ परीक्षामे गणितमे बढ़िआ नंबर अबैत रहल ।
आठमासँ एगारहमा धरि इसकूलक परीक्षासभमे
हमर नंबरमे निरंतर इजाफा होइत रहल । एहिलेल गामपर हमर
पिता आ इसकूलमे जटाशंकर बाबू बहुत अधिक प्रेरित करैत रहलाह ।
कहल जाइत
अछि जे परिवार मनुक्खक प्रथम पाठशाला होइत अछि । ई बात एकदम सही अछि । पारिवारिक
वातावरणमे स्वतः स्वभाविक रूपसँ नेनाक अंतर्मनपर अनेकानेक प्रकारक घटनासभ अपन
प्रभाव छोड़ैत रहैत अछि । एहिक्रममे महाभारतमे वर्णित अभिमन्युक कथा बहुत प्रसंगिक
अछि । गर्भहिमे ओ पितासँ चक्रव्युह तोड़बाक शिक्षा प्राप्त कए लेने छलाह । मुदा ई शिक्षा
अपूर्ण रहि गेल छल । परिणाम भेल जे ओ चक्रव्युह तोड़ि ओहिमे पैसि तँ गेलाह मुदा
ओहिमेसँ निकलि नहि सकलाह । कहबाक तात्पर्य ई अछि जे नेनाकेँ शरुएसँ सुसंस्कार
देबाक काज रहैत अछि । तखने ओ जीवनमे नीक कए सकैत अछि । तेँ माता-पिताक बड़ पैघ
दायित्व रहैत अछि । आइ-काल्हि से नहि भए सकबाक कारण नीक-नीक इसकूलमे पढ़ननिहार
विद्यार्थीसभ पिस्तौल लेने घुमैत रहैत छथि
आ जँ शिक्षक टोकलखिन तँ जानोसँ हाथ धोइत छथि । तेँ कोनो इसकूल विद्यार्थीक अंदरमे
विद्यमान संस्कारकेँ जगाबक काज करैत अछि ।
इएह कारण छल जे देहातक वातावरणमे सुविधाहीन ओहि इसकूलसँ किछु बहुत नीक
विद्यार्थीसभक निर्माण भेल जे जीवनमे कतेको क्षेत्रमे उत्कृष्टता प्राप्त केलाह,
दुनिआमे नाम कए गेलाह । मुदा किछु एहनो विद्यार्थीसभ
भेलाह जे मैट्रिको नहि पास कए सकलाह आ जहाँ-तहाँ भसिआ गेलाह । ओएह इसकूल,ओएह
शिक्षक मुदा परिणाममे एतेक अंतर किएक होइत छल? ई सोचबाक
बात थिक । असलमे जेहने लोहा रहतैक तेहने हथिआर बनतैक ने । कतबो धिपेबैक मुदा ओकर असलिअत
तँ अपन काज करबे करत । बहुत रास
विद्यार्थीसभ परिवारमे अनुकूल वातावरण नहि
रहबाक कारण आगु नहि बढ़ि पबैत छलाह । हुनकासभकेँ
जँ व्यवहारिक शिक्षा देल जाइत तँ साइत बेसी सुखी रहितथि मुदा तकर व्यवस्था ओहि
समयक इसकूलसभमे नहि रहैत छल । परिणामस्वरूप,
चारि-पाँचटा विद्यार्थी नीक करैत छलाह ,शेष विद्यार्थीसभ टपले खाइत
रहि जाइत छलाह ।
जहाँ इसकूलमे
पैर रखितहुँ कि लगैत जेना एकटा नव दुनिआमे पहुँचि गेलहुँ। चारूकातसँ विद्यार्थीसभ
इसकूल दिस बढ़ि रहल अछि । शिक्षक लोकनि सेहो इसकूल पहुँचि
रहल छथि । केओ-केओ पहिने पहुँचि चुकल छथि । हमसभ अपन गामसँ पैरे-पैरे
इसकूल नियत समयपर पहुँचि जाइत छलहुँ । हमरा मोन नहि पड़ैत अछि जे कहिओ कोनो मौसममे
हम इसकूल विलंबसँ पहुँचल होइ । इसकूल पहुँचितहुँ,झोरा
रखितहुँ,तकर बादे प्रार्थनाक घंटी बजैत । भोरुका इसकूलमे तँ हमसभ
जमुआरीसँ आगा होइतहुँ तखन सूर्योदय होइत रहैत । रस्ता
भरि विद्यार्थीसभ भेटैत जइतथि । एकतारा उच्च
विद्यालयक सीमानमे पहुँचैत-पहुँचैत
चारूकातसँ आबि रहल विद्यार्थीक हुजूम देखाइत ।
कोनो
विद्यार्थीक व्यक्तित्व निर्माणमे शिक्षकक आ
विद्यालयक वातावरणक बहुत योगदान होइत अछि । ताहि संगे इसकूलिआ संगीसभक सेहो बहुत
योगदान रहैत अछि । एकतारा उच्च विद्यालय चारूकातसँ खुजल वातावरणमे बनल छल । कोनो
प्रकारक लंफ-लंफाक गुंजाइस नहि छल । दोकान- दौरीक नामो निसान नहि छल । कहिओ काल
बंबइ मिठाइ वा चुनिआ बदाम बेचबाक हेतु केओ आबि जाइत चल । बस एतबे । तेँ
विद्यार्थीलोकनिक ध्यान भुतिएबाक संभावना नहि छल । शिक्षक लोकनि अपना भरि विद्यार्थीसभक
बहुत ध्यान करैत छलाह खास कए तेजगर विद्यार्थीसभपर । परिणाम होइत छल जे सभसाल
किछु-ने-किछु विद्यार्थी उच्चस्तरीय
महाविद्यालयसभमे नामांकन करबैत छलाह
आ ओतएसँ जीवनक विभिन्न क्षेत्रमे नाम करैत छलाह ।
इसकूलक
वातावरण बहुत सात्विक छल । एकतारा गामसँ हटि कए एकांत बाधमे इसकूल बनल छल । इसकूलक
लग-पासमे एकहुटा एहन किछु नहि छल जाहिसँ विद्यार्थीसभक ध्यान एमहर-ओमहर होइत ,ककरो
कोनो प्रकारक गलत आदति लागैक । उच्च विद्यालयसँ थोड़बे दूरपर मिडिल इसकूल छल । ओहि
मिडिल इसकूलसँ बहुत रास विद्यार्थीसभ उच्च विद्यालय आएल छलाह । हुनकासभकेँ ओ
वातावरण पचि गेल छल । तेँ कोनो सुविधा-असुविधाक गप्प नहि होइत छलनि । मुदा हमरा
सन-सन कैकटा विद्यार्थी छलाह जे आठमामे एकताराक उच्च विद्यालयमे नाम लेखओने छलाह
। हम अड़ेर
मिडिल इसकूलसँ सातमा पास केलाक बाद एकतारा गेल रही । छओ मास धरि किलासमे गुमसुम
समय बिताबी । आठमाक छमाही परीक्षामे कोनो स्थान हमरा नहि भेटल छल । अनिल प्रथम आएल
छलाह । ओ ओहीठामक मिडिल इसकूलक विद्यार्थी छलाह आ हुनकर पिता ओही इसकूलमे शिक्षक
सेहो रहथि । संभवतःओकर बाद ओ कहिओ प्रथम नहि
केलाह । बादमे तँ हुनकर नंबर कमे होइत गेल ।
जखन परीक्षाक परिणाम अबैक तँ बाबू एक-एक विषयक नंबरपर घमरथन करैत छलाह ।
दोसर नीक विद्यार्थीसभक नंबरपर सेहो विचार करैत छलाह । मुदा हमरा कहिओ हुतथि नहि,अपितु निरंतर प्रेरित करथि जे हम आओर नीक करी । हुनके
प्रेरणाक परिणाम भेल जे हम निरंतर नीक करैत गेलहुँ आ एगारहमाक सभ परीक्षामे प्रथम
स्थान प्राप्त केलहुँ । संयोगसँ हमरासभक किलासमे चारि-पाँचटा विद्यार्थी बहुत
परिश्रमी आ प्रतिभाशाली छलाह आ तकरे परिणाम छल जे आपसमे एकटा सकारात्मक
प्रतिस्पर्धा बनल रहैत छल ,जकर बहुत अनुकूल परिणाम भेल । अंततः,
बोर्डक परीक्षामे चारिगोटेकेँ प्रथम श्रेणी भेलनि -हमरा,नारायणजी (नवकरही),श्रीनारायणजी (नगवास)
आ विजयजी (नवकरही) ।
देहातक
इसकूल होइतहु ओहिठाम पढ़ाइ बढ़िआ होइत छल ।
प्रधानाध्यापक स्वर्गीय युगेश्वर झाक बहुत आदर रहनि । ओ मैथिली व्याकरणसँ संबंधित कैकटा किताब लिखने रहथि । हमरासभकेँ ओ सामान्य गणित पढ़बैत छलाह । तकर
अतिरिक्त जे कोनो किलास खाली रहल,जकर शिक्षक कोनो कारणसँ अनुपस्थित
रहथि ,तकरा ओएह सम्हारैत छलाह
। हुनकर गाम हरिपुर (मजरही टोल) छलनि । एकबेर हम
हुनका ओहिठाम गेलो रही । ओ भगवतीक परम
भक्त छलाह । हम संघ लोक सेवा आयोगक एससीआरए परीक्षाक साक्षात्कारक हेतु दिल्ली
जाइत रही । ओ हमरा अपना ओहिठाम बजओलाह आ भगवतीसँ हमर सफलताक हेतु प्रार्थना केलथि आ
हमरा एकटा यंत्र सेहो देलथि । अपन
विद्यार्थीक प्रति एतेक कल्याणक भावना रहैत छलनि ओहि समयक शिक्षकमे तकर ई उदाहरण
थिक।
इसकूलमे
वार्षिक परीक्षाक परिणाम घोषित करबाक हेतु सभ विद्यार्थिकेँ इसकूलक सामनेक आङनमे
ठाढ़ कएल जाइत छल । शिक्षक लोकनि ओसारापर ठाढ़ होइत छलाह । प्रधानाचार्यजीक हाथमे
परिणाम तालिका रहैत छल । सभसँ पहिने आठमा किलासक परिणाम घोषित होइत छल । प्रथम,द्वितीय
,त्रितीय आ चतुर्थ स्थान पओनिहार विद्यार्थीक नाम बाजल जाइत छल ।
सभसँ पहिने प्रथम आबएबला विद्यार्थीक नाम लेल जाइत छल । ओ प्रशन्नतापूर्वक अपन नव
किलासमे सभसँ पहिने जा कए बैसि जाइत छलाह । तकर बाद दोसर,तेसर आ
चारिम स्थान पओनिहार विद्यार्थीक नाम क्रमशः घोषित होइत छल । सभसँ अंतमे
दसमाक परीक्षाफलक घोषणा कएल जाइत छल । एगारहमामे तँ बोर्ड परीक्षा होइत छल । एहि तरहसँ सफल विद्यार्थीसभ अपन-अपन नव किलासमे पहुँचि गर्वक
अनुभव करैत छलाह । एक हिसाबे
प्रतिभा आ उपलव्धिकेँ सम्मान दए विद्यार्थीसभकेँ नीक सँ नीक करबाक हेतु प्रेरित
कएल जाइत छल।
तत्कालीन
विज्ञान शिक्षक स्वर्गीयरामनरेश ठाकुरसँ विद्यार्थीसभ बहुत डराइत छल । कारण जँ
व्यवहारिक परीक्षामे फेल कए गेलहुँ तँ मैट्रिकक परीक्षामे विद्यार्थी पास नहि भए
पबैत छल चाहे ओकरा आन विषयसभमे कतबो नीक नंबर आबैक । अस्तु,लोक हुनकासँ
बहुत बँचि कए रहैत छल । व्यवहारिक किलासक हेतु एकटा कोठरी छल जाहिमे पाँच-छओटा आलमारीमे
नाना प्रकारक औजार,रसायनिक द्रव्य आदि राखल रहैत छल । हमसभ तँ एतबेसँ
प्रसन्न भए जाइत छलहुँ जे प्रयोगशाला खुजल आ हमरा लोकनिकेँ किछु करबाक अवसर भेटल ।
जँ प्रयोगशालाक डिबिआमे स्पीरीट रहल तँ काँच नली के मोड़नाइ सिखाओल जाइत ,
नहि तँ एमहर-ओमहरक किछु- किछु कए विद्यार्थीसभ संतोख कए लैत छल ।
उच्च
विद्यालय एकतारा हमरा लोकनिक शिक्षाक आधारशिला छल । हमहीटा नहि,अपितु,ओहि
समयक कतेको विद्यार्थीक जीवनक दिशा ओतए बदलि गेल । मामूली खर्चामे एतेक सुबिधाजन्य
शिक्षा भेटब भाग्यकक बात छल । एकाध अपवाद छोड़िकए अधिकांश शिक्षक बहुत परिश्रम आ
निष्ठासँ अपन कर्तव्यक निष्पादन करैत छलाह । यद्यपि
किछु शिक्षक प्राइभेट ट्युसन करैत छलाह मुदा तकर माने ई नहि होइत छल जे ट्युसन नहि
पढ़निहार विद्यार्थीक संगे कोनो भेदभाव कएल जाइत । इसकूलक पढ़ाइमे कोनो कोताही नहि
होइत छलैक । अधिकांश विद्यार्थी अंग्रेजीसँ
परेसान रहैत छलाह । अंग्रेजीमे पास करब कैकबेर बहुत मोसकिल भए जाइत छलनि। एहि हेतु
किछु विद्यार्थीसभ प्राइभेट ट्युसन सेहो करैत छलाह । गणित विषयमे सेहो अधिकांश
विद्यार्थीकेँ समस्या रहैत छलनि । ओहि समयमे
सामान्य गणित आ उच्च गणितक फराक-फराक पत्र
होइत छल । कैकटा विद्यार्थी विज्ञान पढ़बाक
चक्करमे गणित रखैत छलाह आ सालक साल फेल करैत रहि जाइत छलाह । कैकटा विद्यार्थी
बादमे विज्ञान छोड़ि कए कला संकायमे चलि जाइत छलाह । असलमे अपनासभक ओहिठाम विज्ञानक विषय पढ़नाइ
उज्ज्वल भविष्यक हेतु अनिवार्य बूझल जाइत छल । भविष्य उज्ज्वल तँ जखन होइत तखन
मुदा तत्कालमे तँ ओसभ मैट्रिकेमे लटपटा जाइत छलाह । हमरा लगैत अछि जे पढ़ाइक
तत्कालीन रूप-रेखा आ विषयक चुनाव सही नहि छल जाहि कारणसँ कतेको विद्यार्थीक जीवन
बरबाद भए गेल ।
उच्च
विद्यालय एकतारामे बिताओल गेल ओ चारिसाल(सन् १९६३-१९६६) हमरा लोकनिक
जीवन निर्माणमे बहुत सहायक सिद्ध भेल । ई बात
अलग अछि जे जँ शिक्षाक पद्धति आ प्रकार जँ आओर वैज्ञानिक रहैत तँ बहुत रास
विद्यार्थी बेसी सफल होइत आ इसकूलसँ निकललाक बाद आत्मसम्मानसँ जीवन-यापन कए सकितथि
। मुदा ई बात तँ ओहि समयक सर्वव्यापी समस्या छल आ
कमो-बेस अखनहु अछिए । तमाम असुबिधाक अछैत
ओहि इसकूलसँ सभसाल किछु एहन विद्यार्थीसभक निर्माण करैत रहल जे आगु जा कए अपना-अपना कार्यक्षेत्रमे बहुत
नाम केलनि । निश्चित रूपसँ देहातमे रचल-बसल ओहि
इसकूलक संस्थापक लोकनि एहि हेतु धन्यवादक पात्र छथि ।
6/8/20206/8/2020


text:
उत्तर-मुहेँ तुलसी चौरा लग हुनका राखल गेल छल। पीताम्वरी
वस्त्रसँ झाँपल। अगरबत्तीक सुगन्धक मध्य शांत किन्तु दुखद वातावरण। किछु गोटे हुनका
घेरि कए बैसल छल। बिजलोका जकाँ ई समाचार गाममे पसरि गेल।
बाहर रहए-बला सम्बन्धी सभकेँ फोनपर सूचना देल गेल। चूँकि किछु गोटे बाहरसँ अन्तिम
संस्कारमे सामिल होइतथि , तेँ संस्कारक समय दोसर दिन भेने १२
बजेक लग-पास राखल गेल।
यद्यपि माएक देहावसानक बाद समय बितल जा रहल अछि तथापि
ओ निरन्तर हमरा मोन पड़ैत रहैत छथि। हुनकर करुणामयी दृष्टि
केना पथरा गेल, केना ओ अन्तिम साँस लेली, केना हुनका तुलसी
चौरापर नि:शब्द राखल देखलहुँ इत्यादि सदिखन मोनमे घुमैत रहैत अछि। हुनकामे जबरदस्त
जीजिविषा छल। अन्त–अन्त धरि ओ ताहिलेल प्रयत्नशील छलीह। मुदा पछिला तीन-चारि माससँ वारंबार ओ दुखित पड़ैतरहलीह आ सुधार नहि भए सकलनि। प्राय:
हुनका
एहि बातक
बरोबरि आभासहोइत रहनि जे अन्तिम समय आबि रहल अछि। कखनो-कखनो ओ
कहितथि जे ओ बहुत दूर जा रहल छथि। से ओ चलिए गेलीह। ततेक दूर चलि गेलीह जे एहि जीवनमे घुरि अएबाक कोनो सम्भावना नहि..! माए ९४ बरखक छलीहह। एतेक बएस कम गोटेक भाग्यमेहोइत अछि। संगे सभ तरहेँ सम्पन्न परिवार छोड़ि गेलीह। हुनकर चारि पुस्त अन्तिम
संस्कारमे विद्यमान छल। पचासक लगपास हुनकर पोता-पोती,
नाति-नातिन, बेटा-पुतोहु, बेटी-जमाए आ नाति-परनाति आदि आदि
विद्यमान अछि।
टेकटार टीसनक पास सिंघिआ ड्योढ़ीक प्रतिष्ठित परिवारमे हुनक जन्म भेल छल। ओ अपन माता पिताक एसगरि सन्तान रहथि। जन्मसँ पूर्वहि हुनकर
पिता स्व. राम प्रसाद झाक देहावसान भए
गेल। ९ बरखक आयुमे हुनकर बिआहअड़ेरडीहक प्रतिष्ठित एवम् संपन्न परिवारमे भेल। हमर
पिता स्व. सूर्य नारायण मिश्र एसगरे छलाह।
तदुपरान्त लगभग ८५ बरख ओ अड़ेरडीह गाममे रहलीह। हम सभ ५ बहिन आ ४ भाए भेलहुँ।
कालक्रमे परिवार बढ़ैत गेल। बहिन सभ सासुर जाइत छलीहतँ छाती फारि कए हुनका कनैत देखिअनि। बस चलितनि तँ ओ कहिओ ककरो कतहु नहि जाए दितथि। मुदा बेटी तँ सासुर जेबे करितथि, से जाइत मुदा माएक नोर झहर-झहरखसैत देखिअनि। बच्चासँ लएकए मृत्यु पर्यन्त माएक करूणामयी सिनेहक स्मरण हटिते नहि अछि। मोन वारंबार हुनकेपर चलि जाइत अछि। जखन हम
विद्यार्थी रही, बड़ी राति धरि पढ़ी आ माए ताबे जागल ओंघाइत बैसल रहितथि। पढ़ाइ पूरा कए जखन हम भोजन करितहुँ तखने ओ भोजन
करितथि। भरि दिनक काजक झमारल ओ कएक बेर ओंघीसँ झुकि जइतथि, परन्तु एक्कोबेर अगुताथि नहि। आब सोचैत
छी, जे एक हिसाबे हुनका कष्ट दैत रहलहुँ। कारण ओ दिन भरिक घरक काज कए विश्राम कए सकैत छलीह परन्तु हमरे हेतु बैसल रहैत छलीह। कहिओ भूलोसँ ओ हमरा प्रताड़ित
नहि केलीह। हमरा प्रति हुनक सिनेह अद्भुत छल। एहि मामलामे हम भाग्यवान छलहुँ। कतेको बेर ओ हमरा दुआरे आँगन किंवा
अरोस-पड़ोसक आन महिला सभसँ झगड़ि जइतथि।
पहिने गाम-घरमे भानस जारनिसँ बनैत छल। कतेक प्रयाससँ आँच फुकैत छलीह। कएक बेर ओहिठाम बैसल खिस्सा
सुनबितथि। गाम-घरक लोक चर्चा करितथि। भोजन बनबएमे हुनक महारत छल। कएक दिन भोरे हम
पटना जाइत छलहुँ, तैओ ओ भोजन तैयार कए दितथि आ भोजन केलाक बादे हम विदाहोइतहुँ। जेबाकाल लोटामे पानि भरि कए रस्तापर ठाढ़ भए जइतथि जाहिसँ हमर
यात्रा बनए।
एकबेर हमर गाममे हैजा फैल गेल। कतेको गोटे ओहिसँ
दुखित भए गेलाह। इलाजक सही ब्यवस्था नहि छल। माएकेँ सेहो ई बिमारी धेलकनि। पूरा
परिवार सन्न छल। हमर बाबा बारंबार आँगन अबितथि आ सीढ़ी लग कानएलगितथि। धकजरीसँ एकटा आर.एम.पी. डाक्टर बजाओल गेलाह। ओएहटा लगपास उपलब्ध डाक्टर छलाह। भाग्य संग देलकनि आ ओ बँचिगेलीह। ओहिबेर गाममे एकटा युवककेँ
हैजासँ मृत्यु भए गेल छल।
माएअपन गामक इसकुलसँ चौथा पास रहथि। चिट्ठी-पत्री कए लेथि। ९ बरखक बएसमे हुनकर बिआहहमर पितासँ भेलनि । हमर पिता २२ बरखक छलाह। वाटसन इसकुल-मधुबनीमे पढ़ैत छलाह। माएकेँ इसकुल छूटि गेलाक बहुत दुख रहनि।
जखन-तखन ओ एहि बातक चर्चा करितथि। आक्रोश व्यक्त करितथि जे एतेक सम्पन्नताक अछैत हुनकर नैहरक लोक एकटा
नेनाक विआह कए देलक। सासुर अएलाक बाद ओ एहिठामक माटि-पानिमे रमि गेलीह। इएह हिनकर नैहरवा सासुर सभ भए गेल। ८५ बरख धरि एहि गाममे रहलीह। हमर दाई हुनका अपन सन्तान जकाँ पोसथि। कखनो नहि चाहथि जे ओ नैहर जाथि।
पहिने टेलीफोनक सुविधा कम छल। मोबाइल नदारद। गामसँ दिल्ली विदाहोइत काल माएकेँ अपन पता लिखल लिफाफ दएदिअनिआ ओ समय-समयपर चिट्ठी लिखैत छलीह। एहन बहुत रास चिट्ठी हमरा लग
हुनकर स्मृति शेष अछि। ओहि चिट्ठी पढ़ि कएस्वर्गक अनुभूतिहोइत छल। बाट तकैत रहैत छलहुँ जे
डाकिया कखन चिट्ठी आनत। हुनकर तरह-तरहकचिन्ता, आवश्यकता किंवा भावनाक अभिव्यक्ति ओहि
चिट्ठी सभमे भरल अछि। क्रमश: टेलीफोन लगलैक। लगपास फोन छलैक। ओहीसँ कहिओ काल माएसँ
गप्प होइत छल। पछिला दस सालसँ मोबाइल फोन हुनका लगमे छल आ बरोबरिहुनकासँ गप्पहोइत रहल। समस्त परिवारक फोन
संख्या ओहि मोबाइलमे छल। ओ सभसँ गप्प करैत रहितथि। मोबाइल फोन हुनकर जीबाक एकटा
आधार भए गेल छल। रवि दिनक सबहक छुट्टीहोइते चारूकातसँ हुनका फोन अबितनि
आ ओ आनन्दसँ अपन समय बितबैत छलीह। छह दिन अही उमीदमे कटि जानि जे
रवि दिन फोन आएत।
हम बच्चा रही तखन कतेको बेर हमरा चलते माएकेँ हमरा
पक्षमे लगपासक लोकसँ झगड़ा करए पड़नि। हमरा किओ किछु कहए से हुनका एकदम बर्दास्त नहिहोइन। साँझू-पहरमे दलानपर कबड्डीहोइत आ ओहिमे कएक बेर बच्चा सभमे
झगड़ा भए जाइक। ओहि समयमे हुनका बहुत परेसानदेखिएनि। मृत्युसँ तीन बरख पूर्व धरि ओ बहुत सक्रिय रहैत छलीह। अपन सभटा परिचर्या स्वयं करथि। अपन भोजन ब्यवस्था सेहो
ओ फराके रखैत छलीह। स्वास्थ्यक प्रति बहुत सचेष्ट रहैत छलीह। नियमित रूपसँ ब्लड प्रेशरक
दवाइक सेवन करैत छलीह। आओर कोनो बिमारी हुनका नहि छलनि । ब्लड सूगर एकदम समान्य रहनि।
आँखि अन्त-अन्त धरिबिना चश्मेक काज करनि । कानमे
श्रवणशक्ति एकदम समान्य छल। दिमागक फुर्ती तँ गजब छलनि। कहिआ-कहिआक गप्पसुनबितथि। जखन दिल्लीसँ गाम जइतहुँ तँ माए दौड़ कए बाहर अबितथि। कतेक आनन्द पूर्वक
स्वागत करितथि। प्रणाम करिते आशीर्वादक बरखा करए लगितथि।
“गैसक चुलहाक रंग हटि गेलइ, एकरा रंगा दहक।”
“एकटा पेटी आ ताला हमरा आनि दएह।”
“चीज सभ एमहर-ओमहर पड़ल रहैत अछि।”
आओर जे-जे फुरैतनि से कहितथि। गामसँ विदाहोइत काल ओ दूर धरि ढेरो आशीर्वादक संग अरियाति दैत छलीह।
अक्टूबर २०१४ मे दरभंगास्थित घरपर ओ खसि पड़ल रहथि जाहिसँ हुनकर डाँरक दहिना हड्डी टुटि गेल आ
लगातार प्रयासक बादो ओ हड्डी नीकसँ नहि जुड़ल।
दुनू पैरमे तीन इंचक फर्क भए गेल। पश्चात दिल्लीअएलाक बाद डाक्टर सभ कहलनि जे शल्यक्रिया करेबाक
प्रयोजन छल आ ट्रेक्सनक विधि एहन वयोवृद्ध हेतु ठीक नहि छल मुदा दरभंगाक डाक्टरक मतसँ हुनकर इलाज ट्रैक्सन
प्रथासँ भेल। हुनकर कहब जे एहि बएसमे शल्यक्रिया नहि सहि सकतीह। मुदा बादमे हमरो बुझाएल जे ई
निर्णए सही नहि छल। शल्यक्रिया करेबाक चाही छल। मुदा भावी प्रबल। चलबा-फिरबासँ असमर्थ
भए गेलाक कारणें हुनकर दिन-प्रतिदिनक ब्यवस्था दुरुह भए गेल।
मार्च २०१५ मे गामपर हुनकर अन्तिम हालत भए गेल छल। हम
हवाई जहाजसँ एकाएक पटनाहोइत गाम विदा भेल रही। गाम पहुँचैसँ
पूर्व हुनका दडिभंगा इलाजक लेल अनबाक जोगार लागल। बेहोशीक हालतमे हमर अनुज(सुरेन्द्र नारायण मिश्र) एसगरे स्थानीय जन भावनाक विरूद्ध दरभंगाअनलाह। रातिमे एक बजे जखन हम दरभंगास्थित नरसिंग होम पहुँचलहुँ तँ माएकेँ देखि चिन्हि नहि सकलहुँ।
मुदा राति भरि इलाजक बाद ओ भोरे होशमे आबि गेलीह। ओहीठाम किछु दिन इलाजक बाद ओ
इन्दिरापुरम, गजियाबाद स्थित हमर डेरापर अएली। ओहिठाम साढ़े छह मास रहलीह। ओही दौरान हुनकर स्वास्थ्यमे
निरन्तर सुधार भेलनि। फिजियोथिरैपी भेलनि, पश्चात डण्टा पकड़ि चलि लेथि।
घाव सभ ठीक भए गेलनि। मुदा मोन सदिखन गामेपर टाँगल रहैत छलनि। इन्दिरापुरममे हमरा
संगरहबाक क्रममे माएक स्वास्थ्यमे लगातार चारि मास धरि
सुधार भेलनि। भोर-साँझ ओ मन्दिर जाइत छलीह-पहियाबला रिक्शासँ। ओहिक्रममे बहुत
रास लोक सभसँ भेँट-घाँटहोइत छलनि। वुजुर्ग महिला सभ
हुनकोसँ पैघ बुढ़केँ देखि आदर सहित प्रणाम करथि, आ माए हुनका सभकें आशीर्वाद देथि।कोनो छोट बच्चाकेँ देखि ओ ओकरासँ सटि जाथि। चारि मासक बाद हुनकर
स्वास्थ्यमे क्षरण भेल। बोखार भए गेलनि जे करीब दू सप्ताह धरिरहल। एक बेर खसि पड़लीह, जाहिसँ हड्डी टुटल तँ नहि मुदा जाँघक लग-पास फुलि गेलनि जकरा सामान्य हेबामे समय लागल।
शरीरमे होमोग्लोबीन घटि कए फेर आठक लग-पास आबि गेलनि! एहि सभसँ हमर मोन उदास होबए लागल..।
५ नवम्वर २०१५ केँ हम माएक संग गाम अएलहुँ। गाममे कालीपूजाक समय रहए।
कालीपूजा देखलाक बाद माए हमर अनुजक दरभंगास्थित घर पर आबि गेलीह। ओहिठाम ओ पाँच मास रहलीह। तकर पश्चात अप्रैल २०१६मे ओ गाम
अएली। अन्तिम छ मासमे गाममे रहबाक क्रममे नौकर तकबाक प्रयास भेल जे सफल नहि भए सकल। डाक्टरोक सुविधा प्रर्याप्त नहि छल।
गाममे प्राय: एकटा डाक्टर छथि जे घरपर मरीजकेँ देखए नहि जाइत छथि। जखन माए
चलैत-फिरैत छलीह, तँ माएक देख-रेख ओही डाक्टरसँहोइत छलनि।
माएसँ फोनपर अन्तिम बेर गप्प २६ अक्टूवर २०१६क सायं ७
बाजि कए ९ मिनटपर भेल छल जे १४ मिनट ४२ सेकेण्ड धरिचलल। ओहीक्रमे ओ एकटा टार्च, मोबाइलक जरूरति कहलनि। तकर बाद माए फेर गप्प नहि
कएसकलीह। बीच-बीचमे कएक बेर गप्प करबाक प्रयास केलहुँ मुदा ओ होशमे नहि रहथि। प्राय: ३ नवम्वर २०१६केँ
हुनका थोड़ेक सुधार भेलनि। फोनपर प्रणाम केलापर मुश्किलसँ ‘आशीर्वाद’ बजलीह। तकर बाद हुनकासँ गप्प नहि भए
सकल। हुनकर टार्च, मोबाइलक इच्छा-पूर्ति हेतु ई वस्तु सभ श्राद्धमे दानमे राखल गेल।
पता-नहि हुनका ई चीज सभ भेटलनि की नहि..? स्वर्गमे एकर काजो होएत की नहि..?
वारंबार हुनकर पेट खराप होइत गेलनि, आ बीचमे किछु दिन सुधार सेहो
भेलनि। एक दिन कहलनि-
“फेर अन्न पकड़ि लेलहुँ अछि।”
मुदा ई बेसी दिन नहि चलि सकलनि। प्राय: दियाबातीसँ
पूर्व ओ मधुर किंवा एहने कोनो चीज खा लेलनि, जकर बाद जबरदस्त पेट खराप भए
गेलनि। सभ कहए जे छठि-पावनि भए सकत कि नहि...। मुदा पानि चढ़ेला पश्चात माएक हालत
सुधरल आओर छठि पावनि नीकसँ बीति गेल । जीबाक अभिलाषा अन्त-अन्त धरि माएक मोनमे बनल छल। ओ हमर
अनुजकेँ छठिक साँझुक अर्ध्यक समय कहलखिन-
“पानि चढ़ा दएह।”
ओना नस नहि भेटबाक कारणे प्राय: कठिन भए रहल छलनि
मुदा तकर बादो पटनामे रहएबला एक पड़ोसी डाक्टरक मदतिसँ पानि चढ़लनि। पैरमे नस
भेटलनि मुदा ओ पचलनि नहि। फेर पेट खराप भए गेलनि। वारंबार मल त्यागक कारणे माएक देहक पानि
बाहर भए गेल।
१० नवम्वरक २०१६ भोरमे गाममे अनुज (धीरेन्द्र नारायण मिश्र)सँ फोनपर गप्प भेल। बुझाएल जे ओ बहुत परेसान छथि। तुरन्त वायुयानसँ पटनाक टिकट कटाऔल। ११ नवम्वर भोरक टिकट
भेल। ओही दिन साढ़े चारि बजे गाम पहुँचलहुँ। पहुँचिते माएक अवस्था–घरमे चौकीपर पड़ल, ओढ़नासँ समुच्चा शरीर झाँपल आ जोर-जोरसँ साँस लैत मुदा चेतन-शून्य
देखि सन्न रहि गेलहुँ। भरि जिनगी घर-आँगनमे सिमटल तथा परिवारक सेवामे प्राण-प्रणसँ लागल रहलीह माए..! एतेटा परिवारक पालन-पोषणक
जिम्मेदारी असगरे निर्वाह करैत रहलीह..! कतेको दिन मोन खराप रहितो काज
करैत देखिअनि..!
भोरे उठि कए तीन-चारि बजे धरि एक्के पएरपर
ठाढ घरक सरंजाम-ब्यवस्थामे लागल रहएवाली माए आँखिक सोझसँ जेना विलीन होबएलगली..! एतेक काजक संगे माए दुनू एकादशी तँ करबे करथि जे चतुर्दशी आ रविक
अनोना सेहो करथि। ततबे नहि, मंगलवारी सेहो नहि छोड़थि। हमरा
लगैए अहु सभसँ हुनका दीर्घ जीवन प्राप्त भेल। ऐंठक प्रति ओ बहुत संवेदनशील छलीह। एहि मामलामे कनिक्को लापरवाही नहि।
हुनकर ई स्वभाव अन्त–अन्त धरि बनल रहल। कएक बेर तँ ऐंठ पड़ि जेबाक भ्रममे स्नानकए लेथि। प्राय: ई बादमे किछु बेसिए भए गेल छल। हाथ धोअ लागथि तँ कतेक काल धरि धोइत रहतीह से कहब कठिन। जँ पानि हेरेबाक
पूरा अवसर भेट जानि तँ ओ बहुत प्रसन्नहोथि। अन्तमे ऐंठसँ बँचबाक हेतु कएक बेर
भोजने नहि करथि चाहे लोकि कए खा लेथि जे हाथ धोअ पड़त।
माएमे आत्म सम्मान कुटि-कुटि कए भरल छल। अन्त-अन्त धरिओ आत्मनिर्भर रहबाक चेष्टा करैत रहलीह। सभ दिन अपन स्वतंत्र अस्तित्वक रक्षा हेतु तत्पर
रहलीह। हमेशा ई प्रयास रहलनि जे गामेमे रही। अपन
ब्यवस्था फराक राखी आ ९० वर्षक बएस धरि से ओ करबो केलीह। बुढ़ सभकेँ एहि बातसँ प्रेरणा लेबाक चाही जे
केना पराश्रित हेबासँ बँचैत सम्मानपूर्वक अपन जीवन-यापन करी। एहन आत्म सम्मानी
व्यक्तिकेँ विकलांगताक परिस्थिति उत्पन्न भए गेल–दुर्घटनावश हुनकर जाँघ टुटि गेल जे
बहुत प्रयासक बादो नहि जुटल आ तेँ सभ काज हेतु दोसरपर निर्भर भए गेलीह।
अन्तिम दू वर्खक जीवन हुनका लेल एवम् परिवारक समस्त
सदस्यक लेल परीक्षाक समय भए गेल। सभ गोटे सम्पूर्ण शक्तिसँ अपन-अपन स्वभाव ओ
परिस्थितिक अनुसार हुनका सेवा केलक मुदा परिस्थिति तेहन विकट छल जे समस्त प्रयासक अछैतो प्रयत्न अधूरा लगैत छल। जीवनक अन्तिम पड़ाव
हुनका लेल कष्टकर भए गेल। ईश्वरक इच्छा बुझि एकरा स्वीकार करक चाही।
जाँघक हड्डी टुटि गेलाक बाद गाम, दरभंगाआ दिल्ली सभठाम माएकेँ यथाशक्ति ब्यवस्था कएल गेल। परन्तु ओ सभठाम असुविधामे रहलीह। दिल्लीमे इलाजक सुविधा रहैक, मुदा गामक वातावरण नहि भेटैत
रहनि। गाममे लोक-बेद रहए मुदा चिकित्सा आओर आन सुविधा नहि
रहैक आ दरभंगा मे शहर, गामक मिश्रण। तथापि ओतहु माएक मोन उचटि जाइत रहनि।
सभठामसँ बढ़िआँ हुनका गामे लागनि। गाममे जँ मौलिक चिकित्सा सुविधा
रहैत, सहायक भेट जाइक तँ बुढ़क लेल एहिसँ नीक किछु नहि।
मुदा सएह नहि सम्भव होइछ। अधिकांश लोक चिकित्सा
हेतु स्थानीय कम्पाउण्डरपर निर्भर भए जेबाक हेतु बेबस छथि। गाममे एक
सरकारी डाक्टर निजी प्रैक्टिस करैत छथि, मुदा हुनकर उपलब्धतताक समस्या
रहैत अछि। फेर ओ घरपर नहिछथि आ माए सन असक, वयोवृद्ध दुखित फटकी केना जाएत
? किछु जरूरी सुधार विचारणीय अछि।गाम-घरमे वृद्ध लोकनिक परिचर्या, चिकित्सा हेतु सामाजिक, सरकारी ब्यवस्था जरूरी अछि कारण जीवन भरि गामे रहनिहार वृद्ध अन्तिम
समयमे शहरक फ्लैटमे बन्द कखनो सुखी नहि रहैत छथि ।
श्राद्धक क्रममे गाम-घरक समस्त लोकक बहुत सहयोग रहल।
हमर कतेको ग्रामीण श्राद्धक विधि-विधान एंव तत्सम्बन्धी ब्यवस्थामे नित्यप्रति
लागल रहलाह। सम्वेदना व्यक्त करब आओरश्राद्ध प्रक्रियामे सहयोगी हेबाक हेतु कतेको लोक निरन्तर अबैत रहलाह। प्राय: नित्यप्रति हमर कतेको
ग्रामीण भोर-साँझ आबि कए कार्यक्रमक प्रगतिक प्रति
जिज्ञासा करथि। किनकर नाम लिखू, किनका छोड़ू.., सभ गोटे ऊपरा-ऊपरी काज केलाह आ तेँ एतेकटा श्राद्ध कार्यक्रम
शान्तिपूर्ण आओर सफल ढंगसँ सम्पन्न भेल। समस्त ग्रामीण, कर-कुटुम्ब, सर-सम्बन्धी, इष्ट-मित्र आओर सामाजिक राजनीतिक कार्यकर्ता जे एहि कार्यक्रममे सामिल भेलथि, सहयोग देलथि,ओ सभ धन्यवादक पात्र छथि, हम सभ सबहक प्रति हृदयसँ आभार
व्यक्त करैत छी।
Some
feel young at 90
Some are
tired of life at 20
Our age
is not determined
By the
date on the calendar
But by
the mind believing in a
Great
and compelling future ahead.
उपरोक्त कविता अक्षरस: हमर माएपर लागूहोइत छल। यद्यपि ओ वयोवृद्ध छलीह परन्तु हुनकर दिमाग अद्भुत छल। दिल्लीक डाक्टर सभ माएकेँ देखिते आश्चर्यचकित भए
जाइत छलाह। डाक्टर द्वारा पुछल प्रश्नक सटीक उत्तर करथि आओर आग्रह करथिन जे हुनकर टांगकेँ शीघ्र ठीक कए देथि।